sagorsarker/bangla-wikipedia huggingface dataset:
২০২২ আইসিসি পুরুষ টি২০ বিশ্বকাপ বৈশ্বিক বাছাইপর্ব এ

২০২২ আইসিসি পুরুষ টি২০ বিশ্বকাপ বৈশ্বিক বাছাইপর্ব এ ছিল একটি আন্তর্জাতিক ক্রিকেট টুর্নামেন্ট যেটি ২০২২ সালের ফেব্রুয়ারি মাসে ওমানে অনুষ্ঠিত হয়। টুর্নামেন্টটি ছিল ২০২২ আইসিসি পুরুষ টি২০ বিশ্বকাপে খেলার যোগ্যতা অর্জনের চূড়ান্ত ধাপ হিসেবে আয়োজিত হওয়া দুটি টুর্নামেন্টের একটি। ২০১৮ সালের এপ্রিল মাসে আন্তর্জাতিক ক্রিকেট কাউন্সিল (আইসিসি) ২০১৯ সালের ১ জানুয়ারি থেকে সদস্য দলগুলোর মধ্যে অনুষ্ঠিত হওয়া সকল পুরুষ টোয়েন্টি২০ (টি২০) ম্যাচকে আন্তর্জাতিক মর্যাদা প্রদান করে। সে কারণে বৈশ্বিক বাছাইপর্বের সবগুলো ম্যাচ টোয়েন্টি২০ আন্তর্জাতিক (টি২০আই) হিসেবে খেলা হয়।
বৈশ্বিক বাছাইপর্ব এ টুর্নামেন্টে অংশগ্রহণ করে আটটি দল যারা আঞ্চলিক বাছাইপর্ব থেকে উত্তীর্ণ হয়েছিল, ২০২১ আইসিসি পুরুষ টি২০ বিশ্বকাপ টুর্নামেন্টের প্রথম পর্ব থেকে বিদায় নিয়েছিল অথবা র‍্যাংকিং-এ এগিয়ে থাকার পরও এ পর্যায়ে উত্তীর্ণ হয়নি। আটটি দলকে দুটি গ্রুপে ভাগ করা হয়, যেখানে প্রতিটি গ্রুপ থেকে দুটি করে দল সেমিফাইনালে উত্তীর্ণ হয়। বৈশ্বিক বাছাইপর্বের ফাইনালে উত্তীর্ণ হওয়া দুই দল অস্ট্রেলিয়ায় অনুষ্ঠিত মূল বিশ্বকাপে খেলার যোগ্যতা অর্জন করে।
বৈশ্বিক বাছাইপর্ব শুরু হওয়ার পূর্বে আয়ারল্যান্ড, ওমান, নেপাল ও সংযুক্ত আরব আমিরাত একই ভেন্যুতে অনুষ্ঠিত একটি চতুর্দেশীয় সিরিজে অংশগ্রহণ করে। কানাডা ও জার্মানি পরস্পরের বিরুদ্ধে দুটি প্রস্তুতিমূলক ম্যাচ খেলে। একই সঙ্গে বাহরাইনও নেপাল ও ফিলিপাইনের বিরুদ্ধে প্রীতি ম্যাচে অংশগ্রহণ করার পরিকল্পনা করে। অন্য একটি প্রস্তুতিমূলক ম্যাচে কানাডা বাহরাইনকে ৩৮ রানে পরাজিত করতে সক্ষম হয়।
টুর্নামেন্টের সেমিফাইনালে গ্রুপ এ থেকে উত্তীর্ণ হয় আয়ারল্যান্ড ও সংযুক্ত আরব আমিরাত, এবং গ্রুপ বি থেকে উত্তীর্ণ হয় নেপাল ও ওমান। সেমিফাইনালে যথাক্রমে নেপাল ও ওমানের বিরুদ্ধে জয়লাভ করে ফাইনালে উত্তীর্ণ হয় সংযুক্ত আরব আমিরাত ও আয়ারল্যান্ড, যার ফলে উভয় দল ২০২২ আইসিসি পুরুষ টি২০ বিশ্বকাপে নিজেদের অংশগ্রহণ নিশ্চিত করে। ফাইনাল ম্যাচে মুহাম্মদ ওয়াসিমের শতরানের ইনিংসে ভর করে আয়ারল্যান্ডকে ৭ উইকেটে পরাজিত করে সংযুক্ত আরব আমিরাত। প্রতিযোগিতার সেরা খেলোয়াড় নির্বাচিত হন টুর্নামেন্টের সর্বোচ্চ রান সংগ্রাহক সংযুক্ত আরব আমিরাতের বৃত্য অরবিন্দ।
টুর্নামেন্টে নিম্নলিখিত দলসমূহ অংশগ্রহণ করে:
আয়ারল্যান্ড দলে নিল রক ও বেন হোয়াইটকে রিজার্ভ খেলোয়াড় হিসেবে রাখা হয়। নেপাল দলে কুশল মল্ল, প্রদীপ আইরি ও শাহাব আলমকে রিজার্ভ খেলোয়াড় হিসেবে রাখা হয়। করণ খত্রী ক্ষেত্রী চোটের কারণে টুর্নামেন্টের আগে নেপালের দল থেকে ছিটকে যান। চোট পেয়ে শরদ ভেষাবকর নেপালের দল থেকে ছিটকে গেলে কুশল মল্লকে মূল দলে নেয়া হয়। বাহরাইন দলে শাহি ফাহিমকে রিজার্ভ খেলোয়াড় হিসেবে রাখা হয়।
 প্লেঅফে উত্তীর্ণ
 প্লেঅফে উত্তীর্ণ
পুরুলিয়া (গান)

পুরুলিয়া গান হলো বাংলা গান, যা মূলত বাংলা ভাষায় পরিবেশিত হয়। পুরুলিয়া গানগুলি পশ্চিমবঙ্গের গ্রামীণ এলাকায় বিশেষ করে পুরুলিয়া, বীরভূম এবং বাঁকুড়া জেলার তরুণদের কাছে জনপ্রিয়। এই গানগুলোর বিন্যাস রবীন্দ্রসঙ্গীতের অনুরূপ, তবে এগুলোর অন্তর্নিহিত অর্থ থাকে।
পুরুলিয়া তার ব্যাপকভাবে বিখ্যাত ঐতিহ্যবাহী গানের জন্য বিখ্যাত। ঐতিহ্যবাহী গানের প্রধান প্রকারগুলি হল-
২০২২ আইসিসি পুরুষ টি২০ বিশ্বকাপ বৈশ্বিক বাছাইপর্ব বি

২০২২ আইসিসি পুরুষ টি২০ বিশ্বকাপ বৈশ্বিক বাছাইপর্ব বি ছিল একটি আন্তর্জাতিক ক্রিকেট টুর্নামেন্ট যেটি ২০২২ সালের জুলাই মাসে জিম্বাবুয়েতে অনুষ্ঠিত হয়। টুর্নামেন্টটি ২০২২ আইসিসি পুরুষ টি২০ বিশ্বকাপে খেলার যোগ্যতা অর্জনের চূড়ান্ত ধাপ হিসেবে আয়োজিত হওয়া দুটি টুর্নামেন্টের একটি হিসেবে খেলা হয়। ২০১৮ সালের এপ্রিল মাসে আন্তর্জাতিক ক্রিকেট কাউন্সিল (আইসিসি) ২০১৯ সালের ১ জানুয়ারি থেকে সদস্য দলগুলোর মধ্যে অনুষ্ঠিত হওয়া সকল পুরুষ টোয়েন্টি২০ (টি২০) ম্যাচকে আন্তর্জাতিক মর্যাদা প্রদান করে। সে কারণে বৈশ্বিক বাছাইপর্বের সবগুলো ম্যাচ টোয়েন্টি২০ আন্তর্জাতিক (টি২০আই) হিসেবে খেলা হয়।
বৈশ্বিক বাছাইপর্ব বি টুর্নামেন্টে অংশগ্রহণ করে আটটি দল যারা আঞ্চলিক বাছাইপর্ব থেকে উত্তীর্ণ হয়েছিল, ২০২১ আইসিসি পুরুষ টি২০ বিশ্বকাপ টুর্নামেন্টের প্রথম পর্ব থেকে বিদায় নিয়েছিল অথবা র‍্যাংকিং-এ এগিয়ে থাকার পরও এ পর্যায়ে উত্তীর্ণ হয়নি। আটটি দলকে দুটি গ্রুপে ভাগ করা হয়, যেখানে প্রতিটি গ্রুপ থেকে দুটি করে দল সেমিফাইনালে উত্তীর্ণ হয়। বৈশ্বিক বাছাইপর্বের ফাইনালে উত্তীর্ণ হওয়া দুই দল অস্ট্রেলিয়ায় অনুষ্ঠিত মূল বিশ্বকাপে খেলার যোগ্যতা অর্জন করে।
টুর্নামেন্টের জন্য জিম্বাবুয়ে ভ্রমণের আগে মার্কিন যুক্তরাষ্ট্র ও জার্সি ভিন্টহুকে নামিবিয়ার সঙ্গে একটি অনানুষ্ঠানিক ত্রিদেশীয় সিরিজে অংশগ্রহণ করে। ২০২২ সালের জুন মাসে আইসিসি টুর্নামেন্টের পূর্ণাঙ্গ সূচি প্রকাশ করে।
টুর্নামেন্টের সেমিফাইনালে গ্রুপ এ থেকে উত্তীর্ণ হয় জিম্বাবুয়ে ও মার্কিন যুক্তরাষ্ট্র, এবং গ্রুপ বি থেকে উত্তীর্ণ হয় নেদারল্যান্ডস ও পাপুয়া নিউ গিনি। সেমিফাইনালে যথাক্রমে পাপুয়া নিউ গিনি ও মার্কিন যুক্তরাষ্ট্রের বিরুদ্ধে জয়লাভ করে ফাইনালে উত্তীর্ণ হয় জিম্বাবুয়ে ও নেদারল্যান্ডস, যার ফলে উভয় দল ২০২২ আইসিসি পুরুষ টি২০ বিশ্বকাপে নিজেদের অংশগ্রহণ নিশ্চিত করে। ফাইনাল ম্যাচে নেদারল্যান্ডসকে ৩৭ রানে পরাজিত করে জিম্বাবুয়ে। প্রতিযোগিতার সেরা খেলোয়াড় নির্বাচিত হন জিম্বাবুয়ের সিকান্দার রাজা।
টুর্নামেন্টে নিম্নলিখিত দলসমূহ অংশগ্রহণ করে:
জার্সির বিপক্ষে খেলার সময় মার্কিন যুক্তরাষ্ট্রের আহসান আলি খান হাতে চোট পেয়ে টুর্নামেন্ট থেকে ছিটকে যান। তাঁর বদলি হিসেবে শিব কুমারকে মার্কিন যুক্তরাষ্ট্র দলে যোগ করা হয়। জিম্বাবুয়ের তেন্দাই চাতারাও জার্সির বিপক্ষে খেলার সময় চোট পান এবং টুর্নামেন্টের বাকি ম্যাচগুলো খেলতে অসমর্থ হয়ে পড়েন, যে কারণে তাঁর পরিবর্তে টনি মুনিয়োংগাকে জিম্বাবুয়ে দলে যুক্ত করা হয়।
 প্লেঅফে উত্তীর্ণ
 প্লেঅফে উত্তীর্ণ
সাওয়ানেহে মাওলানা রূম

সাওয়ানেহে মাওলানা রূম () জালাল উদ্দিন মুহাম্মদ রুমিকে নিয়ে রচিত শিবলী নোমানীর একটি জীবনীমূলক ঐতিহাসিক গ্রন্থ। ১৯০৩ সালে শিবলী হায়দ্রাবাদ থেকে লখনউ আসেন তখন তিনি এ গ্রন্থটি রচনা করেন এবং প্রকাশনায় পাঠিয়ে দেন। অজানা কারণে এটি আর ছাপা হয়নি। অবশেষে ১৯০৬ সালে মাতবা নামি প্রেস কানপুর থেকে ২০০ পৃষ্ঠার প্রথম সংস্করণ প্রকাশিত হয়।
গ্রন্থটিতে শিবলী ২টি বিষয়ের উপর জোর দেন, প্রথমটি হল রূমীর খোদা প্রেমের মত্ততানুভূতি যার মাধ্যমে তিনি শামস তাবরিজির সাথে সম্পর্ক স্থাপন করেন। দ্বিতীয়টি হল দার্শনিক চেতনার উন্মেষণ যার মাধ্যমে তিনি পরিচয় আর প্রজ্ঞার অণ্বেষনে অকাট্য দর্শন তৈরী করেন। যা ধর্মান্ধ, ভ্রান্ত সূফীদের সম্পূর্ণ বিপরীত এবং যা জীবন বৈচিত্রের মাঝে আলোকিত করে কাজের মাঝে প্রেরণার উচ্ছ্বাস আর স্থায়ীত্বের প্রতি অনুপ্রাণিতের স্বীকৃতি দেয়। গ্রন্থটিতে রূমীর বিভিন্ন অলৌকিক ঘটনা তুলে ধরে তিনি প্রমাণ করেছেন যে, দর্শনের বিভিন্ন রূপ থাকতে পারে। আত্মিক ও ত্বাত্ত্বিক দর্শনের মহাশক্তি সূফী ত্বত্ত্ব, যেখানে প্রকৃতির মহাশক্তিরোধে কোন ব্যাখ্যা নেই। পাশাপাশি তিনি তাওহীদ, ইবাদত, মাআদ এবং পরকালের বিষয়গুলো নিয়ে গুরুত্বপূর্ণ আলোচনা তুলে ধরেন। তিনি রূমীর "মসনবীকে" আধ্যাত্মিক দর্শন শাস্ত্রের এক অনবদ্য রচনা হিসেবে তুলে ধরেছেন। দর্শন এবং বিজ্ঞান অধ্যায়ে শিবলী বস্তুর স্বস্থানে স্থায়িত্বের বৈজ্ঞানিক সূত্রটিকে দর্শনের পুরনো উদ্ভাবনী বলে উল্লেখ করেন।
মুহাম্মাদ আব্দুল হামিদ

অধ্যাপক মুহাম্মদ আবদুল হামিদ (মৃত্যু: ১২ নভেম্বর ২০০২) হলেন বাংলাদেশী অর্থনীতিবিদ, গবেষক, লেখক এবং শিক্ষাবিদ। তিনি ১৮ জুন ১৯৯১ থেকে ২১ মার্চ ১৯৯৫ পর্যন্ত ইসলামী বিশ্ববিদ্যালয়, বাংলাদেশের ৩য় উপাচার্য দায়িত্ব পালন করেন। তিনি রাজশাহী বিশ্ববিদ্যালয়ের অর্থনীতি বিভাগের বিশিষ্ট অধ্যাপক ছিলেন। কুষ্টিয়া শহর থেকে শান্তিডাঙ্গার আগের মূল ক্যাম্পাসে ইবি ক্যাম্পাস ফেরাতে তিনি সরাসরি অবদান রেখেছেন।
তিনি রাজশাহী বিশ্ববিদ্যালয়ের অর্থনীতি বিভাগের ছাত্র ছিলেন। স্নাতক শেষ করার পর, তিনি তার অর্থনীতি বিভাগের প্রভাষক পদে আবেদন করেন এবং প্রভাষক হিসেবে মনোনীত হন।
আবদুল হামিদ রাজশাহী বিশ্ববিদ্যালয়ের অর্থনীতি বিভাগে প্রভাষক হিসেবে যোগদান করেন। পরে অধ্যাপক পদে উন্নীত হন। তিনি অর্থনৈতিক প্রবৃদ্ধি ও উন্নয়ন, অর্থনীতির সংকট ইত্যাদি বিষয়ে গবেষণা করেছেন।
১৯৯১ সালের ১৮ জুনে রাষ্ট্রপতি শাহাবুদ্দিন আহমেদের নির্দেশে মুহাম্মাদ আবদুল হামিদকে ইসলামী বিশ্ববিদ্যালয়ের উপাচার্য পদে মনোনীত করা হয়। তিনি কুষ্টিয়া শহরে কিছু অস্থায়ী ভবন নিয়ে ইসলামী বিশ্ববিদ্যালয়ের একাডেমিক কার্যক্রম শুরু করেন। হামিদ তার মনোযোগ ও পরিশ্রম দিয়ে ক্যাম্পাসকে বর্তমান স্থানে ফেরাতে পেরেছিলেন। তিনি ইসলমী বিশ্ববিদ্যালয়ের সুন্দর প্রাকৃতিক দৃশ্যের রূপকার।
ইসলামী বিশ্ববিদ্যালয়ের অধ্যাপক মুঈদ রহমান বলেন,
তিনি কিছু বিজ্ঞান বিভাগ নিয়ে বিজ্ঞান ও প্রযুক্তি অনুষদ খোলেন। বিশ্ববিদ্যালয়ের শিক্ষক নিয়োগে স্থানীয় রাজনীতির প্রভাবে তিনি উপাচার্যের পদ থেকে পদত্যাগ করতে বাধ্য হন। স্থানীয় রাজনৈতিক প্রার্থীরা তাকে বাসায় অবরুদ্ধ করে রাখেন। ফলে তিনি ২১ মার্চ ১৯৯৫ সালে রাতের আধারে ইসলামী বিশ্ববিদ্যালয়ে ছেড়ে চলে যান। তিনি ৩ বছর ৯ মাস ৩ দিন উপাচার্য হিসাবে দায়িত্ব পালন করেন।
হামিদ ১২ নভেম্বর ২০০২ সালে বার্ধক্যজনিত কারণে মৃত্যুবরণ করেন। তার মৃত্যুতে রাজশাহী বিশ্ববিদ্যালয় ও ইসলামী বিশ্ববিদ্যালয়ের উপাচার্য ও শিক্ষকবৃন্দ শোক প্রকাশ করেন। এবং দোয়া মাহফিলের আয়োজন করেছিলেন।
মুহাম্মদ আবদুল হামিদের ৬টি ভাষায় প্রায় ৩৮টি প্রকাশনার অনেক গবেষণা ও জার্নাল প্রকাশনা রয়েছে। রেফারেন্স সহ সর্বাধিক প্রভাব এবং গুরুত্বপূর্ণ প্রকাশনা উল্লেখ করা হল:
আওরঙ্গজেব আলমগীর পর এক নজর

আওরঙ্গজেব আলমগীর পর এক নজর () ষষ্ঠ মুঘল সম্রাট আওরঙ্গজেবকে নিয়ে রচিত শিবলী নোমানীর একটি প্রবন্ধ। তিনি ১৯০৯ সালে এটি রচনা করেন। নওয়েল কেশওয়ার স্টিমপ্রেস লাহোর থেকে এটি প্রথম প্রকাশিত হয়। প্রবন্ধটিতে তিনি আওরঙ্গজেবের উপর ইংরেজ ও হিন্দুদের পক্ষ থেকে অর্পিত কিছু গুরুতর অভিযোগের জবাব দিয়েছেন। আওরঙ্গজেবের উপর অসংখ্য প্রবন্ধ ও বই রচিত হয়েছে। কিন্তু শিবলীর এই গ্রন্থটি সঠিক তথ্য নির্ভরতায় উর্দু জীবনী সাহিত্যের এক অমূল্য কীর্তি হিসেবে স্থান করে নিয়েছে।
ইংরেজ ও হিন্দু সম্প্রদায় যে সকল খ্যাতিমান মুসলিম শাসকদের সমালোচনা করেন আওরঙ্গজেব তাদের অন্যতম। শিবলী যখন আওরঙ্গজেবের উপর অর্পিত অভিযোগগুলো নিয়ে সঠিক তথ্য উদঘাটন শুরু করেন তার কাছে নিম্ন বিষয়গুলো ভিত্তিহীন রূপে দৃষ্টিগোচর হয়:
শিবলী বিশদভাবে অভিযোগগুলোর উত্তর দিয়েছেন। তিনি ঐ যুগের হাজারো হিন্দুদের তালিকা তৈরী করেন, যারা ঐ যুগে জীবিত ছিল এবং যুগের বাস্তবতা প্রত্যক্ষ করেছেন। তিনি যেখানে আওরঙ্গজেবের প্রতি অপপ্রচারের জবাব দিয়েছেন সেখানেই তিনি তার সম্মান আর মহত্ত্বের গুণাগুণগুলো তুলে ধরেছেন।
মুহাম্মাদ ইনাম-উল হক

মুহাম্মাদ ইনাম-উল হক (৩০ জানুয়ারি, ১৯৩৯ - ৬ জুন, ২০১৫) একজন বাংলাদেশী শিক্ষাবিদ, ইতিহাসবিদ এবং লেখক যিনি ইসলামী বিশ্ববিদ্যালয়ের চতুর্থ উপাচার্য ছিলেন। তিনি ৯ মে ১৯৯৫ থেকে ২ সেপ্টেম্বর ১৯৯৭ পর্যন্ত দায়িত্ব পালন করেছিলেন। তিনি চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগের অধ্যাপক ছিলেন। আমেরিকান বায়োগ্রাফিক্যাল ইনস্টিটিউট তাদের ইন্টারন্যাশনাল ডিরেক্টরি অফ ডিস্টিংগুইশড লিডারশিপের ৭ম, ৮ম এবং ৯ম সংস্করণে তার জীবনী স্থান পেয়েছে।
ইনাম-উল হক ১৯৩৯ সালের ৩০ জানুয়ারি চট্টগ্রাম জেলার সীতাকুণ্ড উপজেলার মুরাদপুর ইউনিয়নের গুপ্তখালী গ্রামে একটি সম্ভ্রান্ত মুসলিম পরিবারে জন্মগ্রহণ করেন। তার পিতা মাওলানা নুরুল আবসার ছিলেন ফেনী সরকারি কলেজের আরবি বিভাগের অধ্যাপক, তিনি"মুনতাখাব আল-আরাবী" বইটি ইংরেজিতে অনুবাদ করেন। ইনাম হক ১৯৭৩ সালে চট্টগ্রাম বিশ্ববিদ্যালয় থেকে পিএইচডি ডিগ্রী লাভ করেন।
ইনাম-উল হক ১৯৮০ সালে ইসলামের ইতিহাস ও সংস্কৃতি বিভাগে অধ্যাপক হিসেবে চট্টগ্রাম বিশ্ববিদ্যালয়ে যোগদানের আগে রংপুর কারমাইকেল কলেজ, চট্টগ্রাম কলেজ এবং চট্টগ্রাম সরকারি সিটি কলেজে বিভাগের প্রভোস্ট, প্রক্টর এবং চেয়ারম্যান হিসেবে দায়িত্ব পালন করেন এবং দীর্ঘদিন বিশ্ববিদ্যালয়ে বাংলাদেশ ন্যাশনাল ক্যাডেট কোরের কমান্ডার ছিলেন।
ইনাম-উল হক ১৯৯৫ সালের ৯ মে ইসলামী বিশ্ববিদ্যালয়ের উপাচার্য নিযুক্ত হন। তিনি কম্পিউটার বিজ্ঞান ও প্রকৌশল, তড়িৎ ও ইলেকট্রনিক প্রকৌশল এবং প্রয়োগকৃত রসায়ন ও রাসায়নিক প্রকৌশল নামে তিনটি প্রকৌশল বিভাগ স্থাপন করেন। তিনি ১৯৯৬ সালে রশিদ আহমেদের ডিজাইনকৃত "মুক্ত বাংলা" ভাস্কর্য উদ্বোধন করেন। তিনি বিশ্ববিদ্যালয়ে বিক্ষোভের পর তিনি ২ সেপ্টেম্বর, ১৯৯৭ সালে উপাচার্য পদ থেকে পদত্যাগ করেন।
ইনাম ১৯৯৬-৯৭ সাল পর্যন্ত জাতীয় শিক্ষা কমিশনের সদস্য ছিলেন। এরপর ২০০৭ সালে চট্টগ্রাম বিশ্ববিদ্যালয়ের অধ্যাপক পদে ফিরে আসেন। এছাড়াও তিনি বাংলাদেশ ইতিহাস পরিষদ, এশিয়াটিক সোসাইটি, বাংলা একাডেমী এবং কলকাতার পশ্চিমবঙ্গ ইতিহাস পরিষদের আজীবন সদস্য ছিলেন। তিনি সীতাকুণ্ড সমিতি-চট্টগ্রামের উপদেষ্টাও ছিলেন।
তিনি ৭৬ বছর বয়সে ২০১৫ সালের ৬ জুন রাতে ঢাকার ইউনাইটেড হাসপাতালে মৃত্যুবরণ করেন। তার মৃত্যুতে ঢাকা বিশ্ববিদ্যালয় ও ইসলামী বিশ্ববিদ্যালয়ে তার রুহের মাগফেরাত কামনা করে মোনাজাত করা হয়।
শিক্ষকতার পাশাপাশি তিনি জাতীয় ও আন্তর্জাতিক জার্নালে আটটি গবেষণামূলক বই এবং অনেক প্রবন্ধ প্রকাশ করেছেন। তিনি বাংলা, ইংরেজি, আরবি, ফার্সি ও উর্দু ভাষায় পারদর্শী ছিলেন।
মুহাম্মাদ লুৎফর রহমান

অধ্যাপক মুহাম্মদ লুৎফর রহমান একজন বাংলাদেশী অধ্যাপক, রসায়নবিদ ও গবেষক। তিনি ইসলামী বিশ্ববিদ্যালয়, বাংলাদেশের ৬ষ্ঠ উপাচার্য (২০ অক্টোবর ২০০০ থেকে ৩ নভেম্বর ২০০১ পর্যন্ত) ছিলেন। তিনি রাজশাহী বিশ্ববিদ্যালয়ের রসায়ন বিভাগের অধ্যাপক ছিলেন। তিনি এখন ইন্ডিপেন্ডেন্ট ইউনিভার্সিটি, বাংলাদেশের পরিবেশ বিজ্ঞান ও ব্যবস্থাপনা বিভাগে চুক্তিবদ্ধ অধ্যাপক হিসাবে দায়িত্ব পালন করছেন।
এম. লুৎফর রহমান ১৯৪২ সালের ২ মে জন্মগ্রহণ করেন। তার পিতার নাম মৌলভী আবুল হোসেন এবং মাতার নাম সিকারুননেসা। 
লুতফর রহমান খোকসা জানিপুর সরকারি পাইলট মাধ্যমিক বিদ্যালয় থেকে ১৯৮৫ সালে ম্যাট্রিকুলেশন পরীক্ষায় (বর্তমানে এসএসসি) উত্তীর্ণ হন। তৎকালীন সময়ে তিনি কুষ্টিয়া জেলায় প্রথম স্থান অধিকার লাভ করেন। এরপর ১৯৬০ সালে পাবনা এডওয়ার্ড কলেজ থেকে ইন্টারমিডিয়েট (বর্তমানে এইচএসসি) পাশ করেন। সেই সময়ে তিনি রাজশাহী বিভাগে ৬ষ্ঠ স্থান অধিকার লাভ করেন। এরপর ১৯৬৩ সালে রাজশাহী কলেজ থেকে রসায়ন বিভাগ থেকে স্নাতক সম্পন্ন করেন। ১৯৬৪ সালে রাজশাহী বিশ্ববিদ্যালয় থেকে শারীরিক রসায়ন বিভাগে স্নাতকোত্তর সম্পন্ন করেন। এরপর ১৯৬৯ সালেকেমব্রিজ বিশ্ববিদ্যালয় থেকে ভৌত রসায়নে পিএইচডি ডিগ্রি লাভ করেন।
তিনি রাজশাহী বিশ্ববিদ্যালয় স্নাতকোত্তর শেষ করার পরেই ১৯৬৫ সালে রাজশাহী বিশ্ববিদ্যালয়ে প্রভাষক হিসাবে যোগদান করেন। যোগদানের পরে তিনি ১৯৬৯ সালে কেমব্রিজ বিশ্ববিদ্যালয় থেকে পিএইচডি সম্পন্ন করেন। তিনি ১৯৭৩ সালে রাজশাহী বিশ্ববিদ্যালয়ের রসায়ন বিভাগের সহযোগী অধ্যাপকে পদোন্নতি লাভ করেন। তিনি ১৯৮০ সাল থেকে ৮৫ সাল পর্যন্ত লিবিয়ার ইউনিভার্সিটি অব গ্যারিউনিসের (বর্তমানে বেনগাজি বিশ্ববিদ্যালয় লিবিয়া) বিজ্ঞান অনুষদে পড়িয়েছেন। তিনি ১৯৮০ সালে রাজশাহী বিশ্ববিদ্যালয়ের রসায়ন বিভাগের অধ্যাপক হিসাবে পদোন্নতি লাভ করেন। ১৯৮৬ থেকে ৮৯ সাল পর্যন্ত রসায়ন বিভাগের চেয়ারম্যান হিসাবে দায়িত্ব পালন করেন। এছাড়াও ১৯৯৩ থেকে ১৯৯৫ পর্যন্ত বিজ্ঞান অনুষদের ডিন হিসাবে দায়িত্ব পালন করেন। তিনি ২০০৬ সাল থেকে চুক্তি ভিত্তিক অধ্যাপক হিসাবে ইন্ডিপেন্ডেন্ট ইউনিভার্সিটি বাংলাদেশের এনভায়রনমেন্টাল সায়েন্স অ্যান্ড ম্যানেজমেন্ট বিভাগে পড়াচ্ছেন।
২০০০ সালের ২০ অক্টোবর সরকারি প্রাজ্ঞাপনের মাধ্যমে কুষ্টিয়া ইসলামী বিশ্ববিদ্যালয়ে উপাচার্য হিসাবে দায়িত্ব গ্রহণ করেন। তিনি ৪ বছরের জন্য নিয়োগপ্রাপ্ত হলেও মাত্র ১ বছর ১৩ দিন দায়িত্ব পালন করার পরে ৩ নভেম্বর ২০০১ সালে উপাচার্যের পদ থেকে পদত্যাগ করেন।
মুহাম্মাদ মুস্তাফিজুর রহমান

মুহাম্মাদ মুস্তাফিজুর রহমান (১ জানুয়ারি ১৯৪১ - ১৪ জানুয়ারী ২০১৪) ছিলেন একজন বাংলাদেশী ইসলামি পণ্ডিত, শিক্ষাবিদ ও কুরআন অনুবাদক, গবেষক ও লেখক। তিনি ১০ ডিসেম্বর, ২০০১ থেকে ২ এপ্রিল, ২০০৪ সাল পর্যন্ত ইসলামী বিশ্ববিদ্যালয়, বাংলাদেশের ৭ম উপাচার্য হিসেবে দায়িত্ব পালন করেছেন। তিনি ঢাকা বিশ্ববিদ্যালয়ের আরবি বিভাগের একজন অধ্যাপক ছিলেন। বাংলাদেশী পণ্ডিত হিসেবে তিনিই সর্বপ্রথম ইংরেজি ভাষায় কুরআন অনুবাদ করেন। তিনি ইসলামের উপর অনেক বই ও নিবন্ধ লিখেছেন।
মুস্তাফিজুর রহমান ১৯৪১ সালে তৎকালীন পূর্ব পাকিস্তানের (বর্তমান বাংলাদেশ ) পিরোজপুর জেলার সুর্যমনি গ্রামে জন্মগ্রহণ করেন। তার পিতার নাম মোঃ আব্দুল মজিদ মুন্সী এবং মাতার নাম লাল বরু বেগম। তিনি ঢাকা বিশ্ববিদ্যালয়ের আরবি ও ইসলামিক স্টাডিজ বিভাগে অধ্যয়ন করেছেন এবং ১৯৭০ সালে লন্ডন বিশ্ববিদ্যালয় থেকে পিএইচডি ডিগ্রি অর্জন করেন।
মুস্তাফিজুর রহমান ঢাকা বিশ্ববিদ্যালয়ের আরবি বিভাগের প্রভাষক হিসেবে তার কর্মজীবন শুরু করেন। পরবর্তীতে তিনি একই বিভাগে একজন পূর্ণ অধ্যাপক পদে পদোন্নতি পান এবং এর চেয়ারম্যান হিসেবে দায়িত্ব পালন করেন। ১০ ডিসেম্বর ২০০১ সালে তিনি ইসলামী বিশ্ববিদ্যালয়, বাংলাদেশের উপাচার্য হিসেবে নিযুক্ত হন। তবে তিনি তার মেয়াদ শেষ করতে পারেননি। লাগাতার আন্দোলনের মুখে তিনি ২ এপ্রিল ২০০৪ সালে তিনি উপাচার্যের দায়িত্ব থেকে অব্যাহতি নেন।
বার্ধক্যজনিত জটিলতায় মুস্তাফিজুর রহমান ২০১৪ সালের ১৪ জানুয়ারি ঢাকার ইউনাইটেড হাসপাতালে মৃত্যুবরণ করেন।
মুস্তাফিজুর রহমান ইসলামের উপর অনেক বই এবং পাণ্ডিত্যপূর্ণ নিবন্ধ লিখেছেন। বাংলাদেশী পণ্ডিত হিসেবে তিনিই সর্বপ্রথম ইংরেজিতে কুরআন অনুবাদ করেন। তার বইগুলির মধ্যে রয়েছে:
মহাকাশ দূরবীক্ষণ যন্ত্র

মহাকাশ দূরবীক্ষণ যন্ত্র বা মহাকাশ মানমন্দির বলতে মহাকাশে স্থাপিত এক বিশেষ ধরনের দূরবীক্ষণ যন্ত্রকে বোঝায় যেটিকে খ-বস্তুসমূহকে পর্যবেক্ষণ করার উদ্দেশ্যে ব্যবহার করা হয়। ১৯৪৬ খ্রিস্টাব্দে লাইম্যান স্পিটজার এইরূপ একটি দূরবীক্ষণ যন্ত্র প্রস্তাব করেন। ১৯৬৮ সালে উৎক্ষিপ্ত মার্কিন যুক্তরাষ্ট্রের প্রদক্ষিণরত জ্যোতির্বৈজ্ঞানিক মানমন্দির অর্বিটিং অ্যাস্ট্রোনমিকাল অবজারভেটরি-২ ছিল ইতিহাসের প্রথম কর্মক্ষম মহাকাশ দূরবীক্ষণ যন্ত্র। ১৯৭১ সালে সোভিয়েত ইউনিয়নের সালিউত মহাকাশ বিরতিস্থলের উপরে স্থাপিত আরিওন মহাকাশ দূরবীক্ষণ যন্ত্রটি ছিল দ্বিতীয় মহাকাশ দূরবীক্ষণ যন্ত্র। তবে স্পিটজার যে ধরনের মহাকাশ দূরবীক্ষণ যন্ত্র চেয়েছিলেন, শেষ পর্যন্ত তা বাস্তবে রূপ পায় হাবল মহাকাশ দূরবীক্ষণ যন্ত্রটি নির্মাণের মধ্য দিয়ে, যেটিকে ১৯৯০ খ্রিস্টাব্দে ডিস্কভারি নভোখেয়াযানের মাধ্যমে মহাকাশে উৎক্ষেপ করা হয়।
মহাকাশ দূরবীক্ষণ যন্ত্রগুলি তড়িৎ-চুম্বকীয় বর্ণালীর পরিস্রাবণ ও বিকৃতিমূলক মিটিমিটি পরিহার করতে সক্ষম হয় এবং ভূ-পৃষ্ঠস্থিত মানমন্দিরগুলি যে আলোক দূষণের শিকার হয়, তা থেকেও পরিত্রাণ পায়। মহাকাশ দূরবীক্ষণ যন্ত্রগুলিকে বিভিন্ন উপায়ে শ্রেণীবদ্ধ করা যায়। পর্যবেক্ষণের বিষয়বস্তু অনুযায়ী এগুলিকে দুইটি শ্রেণীতে ভাগ করা যায়। একটি শ্রেণী সমস্ত মহাকাশ পর্যবেক্ষণ ও মানচিত্রণ করে (যাকে জ্যোতির্বৈজ্ঞানিক জরিপ বলে); অপর শ্রেণীটি নির্বাচিত কিছু খ-বস্তু কিংবা মহাকাশের অংশবিশেষের উপর নজরদারি করে। মহাকাশ দূরবীক্ষণ যন্ত্রগুলি ভূ-চিত্রণকারী কৃত্রিম উপগ্রহগুলি অপেক্ষা ভিন্ন প্রকৃতির। ভূ-চিত্রণকারী কৃত্রিম উপগ্রহগুলি কৃত্রিম উপগ্রহভিত্তিক চিত্রণের উদ্দেশ্যে পৃথিবীর দিকে তাক করা থাকে এবং এগুলিকে আবহাওয়া বিশ্লেষণ, রেকি তথা গুপ্তচরবৃত্তি এবং অন্যান্য ধরনের তথ্য সংগ্রহের কাজে ব্যবহার করা হয়।
মহাকাশ দূরবীক্ষণ যন্ত্রগুলিকে আবার পর্যবেক্ষণকৃত তড়িৎ-চুম্বকীয় তরঙ্গসমূহের কম্পাঙ্ক পরিসরের উপর ভিত্তি করে একাধিক শ্রেণীতে ভাগ করা যায়। যেমন গামা রশ্মি, রঞ্জনরশ্মি (এক্স-রশ্মি), অতিবেগুনি রশ্মি, দৃশ্যমান আলোকরশ্মি, অবলোহিত রশ্মি, অণুতরঙ্গ বিকিরণ ও বেতার তরঙ্গ বিকিরণ। কোনও কোনও দূরবীক্ষণ যন্ত্র একাধিক কম্পাঙ্ক পরিসর জুড়ে কাজ করে। এছাড়া বিশেষ বিশেষ মহাকাশ দূরবীক্ষণ যন্ত্র মহাজাগতিক রশ্মির পরমাণুকেন্দ্র বা ইলেকট্রন সংগ্রহ করতে পারে কিংবা মহাকর্ষীয় তরঙ্গ শনাক্ত করতে পারে। মহাকাশ দূরবীক্ষণ যন্ত্রগুলি দুই ধরনের কক্ষপথে আবর্তন বা প্রদক্ষিণ করতে পারে; এগুলি হল ভূ-কেন্দ্রিক কক্ষপথ এবং সৌরকেন্দ্রিক কক্ষপথ।
কুরু (শহর)

কুরু ফ্রান্সের একটি সামুদ্রিক অঞ্চল ও প্রশাসনিক জেলা ফরাসি গায়ানার (গুইয়ান ফ্রঁসেজের) একটি কোম্যুন (শহর বা লোকালয়)। এটি দক্ষিণ আমেরিকার উত্তর-পূর্ব উপকূলে, ফরাসি গায়ানার রাজধানী কাইয়েন থেকে ৬০ কিলোমিটার উত্তর-পশ্চিম দিকে কুরু নদীর মোহনায় আটলান্টিক সাগরের তীরে অবস্থিত। এখানে প্রায় ২৫ হাজার অধিবাসীর বাস। এখানে আদিবাসী দক্ষিণ আমেরিকীয় জাতির লোকদের পাশাপাশি শ্বেতাঙ্গ ইউরোপীয় (মূলত ইউরোপীয় ফরাসি) লোকেরা বাস করে। কুরুতে সাদা বালুর সমুদ্র সৈকত রয়েছে। এখানে ফ্রান্স ও ইউরোপীয় মহাকাশ সংস্থার প্রধান মহাকাশ বন্দর গায়ানা মহাকাশ কেন্দ্র অবস্থিত। এখানে একটি মহাকাশ জাদুঘরও আছে।
জ্যুল অঁতোয়ান লিসাজু

জ্যুল অঁতোয়ান লিসাজু (; আ-ধ্ব-ব: [ʒyl ɑ̃twan lisaʒu]; ৪ঠা মার্চ, ১৮২২, ভের্সাই - ২৪শে জুন, ১৮৮০, প্লোঁবিয়ের-লে-দিজোঁ) ১৯শ শতকের একজন ফরাসি পদার্থবিজ্ঞানী। তাঁর নামে লিসাজু চিত্র বা বক্ররেখাগুলির নামকরণ করা হয়েছে। তিনি লিসাজু যন্ত্র নামের একটি যন্ত্র উদ্ভাবন করেন, যার মাধ্যমে উপরোক্ত চিত্রগুলি আঁকা যায়। এই যন্ত্রটিতে একটি আলোকরশ্মিকে প্রথমে একটি কম্পমান সুরশলাকার সাথে সংযুক্ত একটি দর্পণে প্রতিফলিত করা হয়, এরপর প্রথম দর্পণ থেকে প্রতিফলিত আলোকরশ্মিটিকে দ্বিতীয় একটি দর্পণে প্রতিফলিত করা হয়, যে দর্পণটি লম্বভাবে বসানো আরেকটি (ভিন্ন তীক্ষ্ণতা বা কম্পাঙ্কের ও বিশেষ দোলন বিরতি সৃষ্টিকারী) কম্পমান সুরশলাকার সাথে সংযুক্ত থাকে। শেষ পর্যন্ত দ্বিতীয়বার প্রতিফলিত আলোকরশ্মিটি একটি দেয়ালের উপরে আপতিত হয়ে একটি লিসাজু চিত্রের সৃষ্টি করেন। লিসাজুর এই যন্ত্র থেকে পরবর্তীতে অন্যান্য আরও যন্ত্র যেমন হার্মনোগ্রাফ উদ্ভাবিত হয়।
লিসাজু ১৮৪১ খ্রিস্টাব্দে একল নর্মাল স্যুপেরিয়রে ভর্তি হন। ১৮৪৭ সালে তিনি লিসে সাঁ-লুই মহাবিদ্যালয়ে গণিতের অধ্যাপকে পরিণত হন এবং ১৮৭৪ সাল পর্যন্ত এই পদে চাকরি করেন। ১৮৫০ সালে তিনি গণিতে ডক্টরেট উপাধি লাভ করেন। ১৮৭৪ সালে তিনি ফরাসি বিদ্যালয়সমূহের একটি আঞ্চলিক বোর্ড শঁবেরি আকাদেমির প্রধানে (রেক্তর) পরিণত হন। এর এক বছর পরে তাঁকে ব্যজঁসো আকাদেমির প্রধান পদে নিয়োগ দেওয়া হয়।
লিসাজু তাঁর গবেষণাকর্মের জন্য সহকর্মীদের প্রশংসা অর্জন করেন। ১৮৭৩ সালে কম্পনের আলোকীয় পর্যবেক্ষণ ও বিশেষত এ সংক্রান্ত নান্দনিক পরীক্ষাগুলির জন্য তাঁকে লাকাজ পুরস্কার প্রদান করা হয়। অবশ্য লিসাজুর চল্লিশ বছর আগেই ব্রিটিশ বিজ্ঞানী নাথানিয়েল বাওডিচ ১৮১৫ সালে একই চিত্রগুলি প্রস্তুত করতে সমর্থ হন। তাই কদাচিৎ এগুলিকে বাওডিচ চিত্র বা লিসাজু-বাওডিচ চিত্র নামেও ডাকা হয়। তবে লিসাজু সম্পূর্ণ স্বাধীনভাবেই তাঁর গবেষণাকর্ম সম্পাদন করেছিলেন।
লিসাজুর চিত্রগুলি শীঘ্রই পদার্থবিজ্ঞানের পাঠ্যপুস্তক ও প্রদর্শনীর অতিসাধারণ বিষয়ে পরিণত হয়েছিল। ১৮৬৭ সালে প্যারিসে অনুষ্ঠিত বিশ্বমেলাতে এগুলি প্রদর্শন করা হয়েছিল।
অস্ট্রেলিয়ার টেলিভিশন দর্শকেরা লিসাজু চিত্রগুলির সাথে খুবই পরিচিত। কেননা অস্ট্রেলিয়ান ব্রডকাস্টিং কোম্পানি ১৯৬৫ সাল থেকে তাদের লোগো বা বাণিজ্যিক মার্কাতে একটি লিসাজু প্রতীক ব্যবহার করে আসছে। দুইটি সুরশলাকাকে পরস্পরের সাপেক্ষে লম্বভাবে স্থাপন করে একটিকে আরেকটির তুলনায় তিনগুণ বেশি কম্পাঙ্কে কাঁপালে এই চিত্রটি পাওয়া যায়।
কামিল আল আসওয়াদ

কামিল হাসান আব্দুল্লাহ আহমদ হাসান আল আসওয়াদ (, ; ৮ এপ্রিল ১৯৯৪; কামিল আল আসওয়াদ নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব রিফফা এবং বাহরাইন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।
২০১৩–১৪ মৌসুমে, বাহরাইনী ক্লাব রিফফার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। কামিল ২০১৫ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৬৮ ম্যাচে ৯টি গোল করেছেন।
কামিল হাসান আব্দুল্লাহ আহমদ হাসান আল আসওয়াদ ১৯৯৪ সালের ৮ই এপ্রিল তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৫ সালের ৩০শে মে তারিখে, ২১ বছর, ১ মাস ও ২২ দিন বয়সে, বাম পায়ে ফুটবল খেলায় পারদর্শী কামিল ওমানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় আব্দুল ওয়াহাব আল মালুদের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ০–০ গোলে ড্র করেছিল। বাহরাইনের হয়ে অভিষেকের বছরে কামিল সর্বমোট ৪ ম্যাচে অংশগ্রহণ করেছেন।
এম রফিকুল ইসলাম

ড. এম. রফিকুল ইসলাম একজন বাংলাদেশী শিক্ষাবিদ, অধ্যাপক ও লেখক। তিনি ইসলামী বিশ্ববিদ্যালয়, বাংলাদেশের অষ্টম উপাচার্য ছিলেন। তিনি রাজশাহী বিশ্ববিদ্যালয়ের অর্থনীতি বিভাগের বিশিষ্ট অধ্যাপক ছিলেন। তিনি ৩ এপ্রিল ২০০৪ থেকে ১০ জুলাই ২০০৬ পর্যন্ত ২ বছরেরও বেশি সময় ইসলামী বিশ্ববিদ্যালয়ে উপাচার্য হিসেবে দায়িত্ব পালন করেন।
তিনি ২০১২ সালে রাজশাহী বিশ্ববিদ্যালয়ের জিয়া পরিষদের সভাপতি ছিলেন। তিনি ২০১৯ সালে পুন্ড্র ইউনিভার্সিটি অফ সায়েন্স অ্যান্ড টেকনোলজি, বগুড়ার কোষাধ্যক্ষ ছিলেন।
তিনি ৩ এপ্রিল ২০০৪ সালে ইসলামী বিশ্ববিদ্যালয়, কুষ্টিয়ার উপাচার্য নিযুক্ত হন। নভেম্বর ২০০৫ সালে, ইসলামী বিশ্ববিদ্যালয়ের শিক্ষক সমিতি (ইবিশিস) উপাচার্য এম রফিকুল ইসলামের বিরুদ্ধে বিশ্ববিদ্যালয়ের দুর্নীতি ও অনিয়ম এবং বিশ্ববিদ্যালয়ের অধ্যাদেশ লঙ্ঘনের জন্য অভিযোগ তোলে। স্থানীয় চাকরি প্রার্থীদের চাপ এবং রাজনৈতিক সমস্যার কারণে রফিকুল ইসলাম ২০০৬ সালের জুলাই মাসে শিক্ষা মন্ত্রণালয়ে তার পদত্যাগপত্র জমা দেন।
ফয়েজ মুহাম্মাদ সিরাজুল হক

ফয়েজ মুহাম্মদ সিরাজুল হক একজন বাংলাদেশী শিক্ষাবিদ, অধ্যাপক, কলামিস্ট এবং লেখক। তিনি ইসলামী বিশ্ববিদ্যালয়ের নবম উপাচার্য ছিলেন। এছাড়াও তিনি ইসলামী বিশ্ববিদ্যালয়ের ইংরেজি বিভাগের অধ্যাপক ছিলেন। তিনি ১০ আগস্ট ২০০৬ সাল থেকে ৮ মার্চ ২০০৯ পর্যন্ত এই বিশ্ববিদ্যালয়ের উপাচার্য হিসেবে দায়িত্ব পালন করেন।
তিনি ইসলামী বিশ্ববিদ্যালয়ের ইংরেজি বিভাগের অধ্যাপক এবং তিনি দীর্ঘদিন ধরে এখানে শিক্ষকতা করছেন। তিনি ইসলামী বিশ্ববিদ্যালয়ের শিক্ষক সমিতির (আইইউটিএ) সভাপতি ছিলেন। ২০০৬ সালে ইসলামী বিশ্ববিদ্যালয়ের সকল শিক্ষকগণ, এই বিশ্ববিদ্যালয়ের কোন শিক্ষককে উপাচার্য নিয়োগের দাবিতে আন্দোলন শুরু করেন। সেই প্রেক্ষিতে সিরাজুল হককে উপাচার্য নিয়োগ দেওয়া হয়।
তিনি ১০ আগস্ট ২০০৬ সালে ইসলামী বিশ্ববিদ্যালয়, বাংলাদেশের উপাচার্য হিসেবে নিযুক্ত হন, তিনি প্রায় তিন বছর দায়িত্ব পালন করেন। ইসলামী বিশ্ববিদ্যালয়ের শিক্ষক হিসেবে তিনি প্রথম উপাচার্য । তিনি তার সময়ের দুটি বিভাগ খোলেন। কিন্তু কিছু বিতর্কিত শিক্ষকের ঘনিষ্ঠতার কারণে সমালোচিত হওয়ার পর ৮ মার্চ ২০০৯-এ তিনি পদত্যাগ করেন।
আব্দুল হাকিম সরকার

আব্দুল হাকিম সরকার (৪ অক্টোবর ১৯৪৭ - ১১ মে, ২০২৫) একজন বাংলাদেশী লেখক, শিক্ষাবিদ এবং অধ্যাপক। তিনি বাংলাদেশ ইসলামী বিশ্ববিদ্যালয়ের ১১তম উপাচার্য ছিলেন। তিনি দীর্ঘদিন ঢাকা বিশ্ববিদ্যালয়ের সমাজকল্যাণ ও গবেষণা প্রতিষ্ঠানের অধ্যাপক ছিলেন। তিনি ২০১৪ সালে সৌদি আরবের বাদশাহের রাজকীয় আমন্ত্রণে হজ্বে গিয়েছিলেন।
আব্দুল হাকিম সরকার ১৯৪৭ সালের ৪ অক্টোবর ময়মনসিংহ জেলার হালুয়াঘাট উপজেলার শাকুয়াই ইউনিয়নের জৈনাটি গ্রামে জন্মগ্রহণ করেন। তার পিতার নাম আবেদ হোসেন সরকার এবং মাতার নাম মোছা. আছরেরন্নেছা। তিনি ১৯৬৩ সালে শাকুয়াই বহুমুখী উচ্চ বিদ্যালয় থেকে এসএসসি, ১৯৬৫ সালে আনন্দমোহন কলেজ থেকে এইচএসসি পাশ করেন। এরপরে ঢাকা বিশ্ববিদ্যালয়ের সমাজ কল্যাণ বিভাগ ভর্তি হোন। তিনি ঢাকা বিশ্ববিদ্যালয়ের সমাজ কল্যাণ বিভাগ থেকে প্রথম শ্রেণীতে ১৯৬৮ সালে স্নাতক ও ১৯৬৯ সালে স্নাতকোত্তর ডিগ্রি সম্পন্ন করেন। এরপর ১৯৮৮ সালে সমাজবিজ্ঞান অনুষদের অধীনে পিএইচডি ডিগ্রি অর্জন করেন।
পড়াশোনা শেষ করে তিনি ঢাকা বিশ্ববিদ্যালয়ে প্রভাষক পদে যোগদান করেন। এরপরে পদোন্নতি পেয়ে তিনি ঢাকা বিশ্ববিদ্যালয়ের অধ্যাপক পদে অধিষ্ঠিত হোন। এরপরে তিনি ১৯৬৯ সালে ঢাকা বিশ্ববিদ্যালয়ের সমাজ কল্যাণ ও গবেষণা ইনস্টিটিউটে শিক্ষক হিসেবে যোগদান করেন। এই গবেষণা ইনস্টিটিউটে তিনি ৩০ জুন ১৯৯৮ থেকে ২৯ জুন ২০০১ পর্যন্ত পরিচালক হিসাবে দায়িত্ব পালন করেন এবং এই ইনস্টিটিউটে ২০০৭ ও ২০০৮ সালে ডিরেক্টর ইনচার্জ হিসাবে দায়িত্ব পালন করেন।
আবদুল হাকিম সরকার ইসলামী বিশ্ববিদ্যালয়ের ১১তম উপাচার্য হিসেবে নিয়োগ পান। সাড়ে তিন মাস আগে বিশ্ববিদ্যালয়ে যে অচলাবস্থা শুরু হয়েছিল, তা দূর করতেই এ নিয়োগ দেওয়া হয়। তার মেয়াদকালে নানা দুর্নীতির অভিযোগ উঠে, বিশ্ববিদ্যালয় মঞ্জুরি কমিশন থেকে কয়েক দফা দুর্নীতির বিষয়ে তদন্ত করা হয়। অবশেষে ২০১৬ সালের ৩০ জুন, এই বিশ্ববিদ্যালয়ের আচার্য রাষ্ট্রপতি আবদুল হামিদ তাকে অপসারণ করেন। তবে ইসলামী বিশ্ববিদ্যালয়ের শিক্ষক সমিতির (আইইউটিএ) সূত্র জানায়, ভিসি তার মেয়াদে নানা অনিয়ম ও দুর্নীতির সঙ্গে জড়িত ছিলেন। 
তিনি ৩১ মার্চ ২০১৬ সালে বিশ্ববিদ্যালয়ের তৎকালীন রবীন্দ্র-নজরুর ভবনের ভিত্তি-প্রস্তর উদ্বোধন করেন। তিনি ইসলামী বিশ্ববিদ্যালয়ের ২২১ থেকে ২৩০ পর্যন্ত ১০ টি সিন্ডিকেট মিটিং এর সভাপতি ছিলেন।
তিনি দেশ-বিদেশের ৯টি সিভিল সোসাইটির সক্রিয় সদস্য ছিলেন। তার লেখা ২৪টি গবেষণামূলক প্রবন্ধ দেশি-বিদেশি জার্নালে প্রকাশিত হয়েছে। তিনি ১০টি রেফারেন্স বইয়ের লেখক এবং চারবার ‘জার্নাল অব সোশ্যাল ডেভেলপমেন্ট গবেষণাপত্রের সম্পাদক ছিলেন। তিনি বাংলাদেশ কাউন্সিল ফর সোশ্যাল ওয়ার্ক এডুকেশনের প্রতিষ্ঠাতা সভাপতি, বি.সি.এস.ডব্লিউ.ই এর প্রধান উপদেষ্টা, সেন্ট্রাল উইমেন্স ইউনিভার্সিটির সিন্ডিকেট সদস্য দায়িত্ব পালন করেছেন। এছাড়াও ময়মনসিংহ কমিউনিটি বেজড মেডিকেল কলেজ ও হাসপাতালের বোর্ড অব গভর্নরস সদস্য হিসাবেও দায়িত্বে ছিলেন। বিভিন্ন সময়ে তিনি আন্তর্জাতিক ১৬টি সংস্থার সঙ্গে মানবিক ও একাডেমিক কাজ করেছেন।
আব্দুল হাকিম সরকার একজন সমাজবিজ্ঞানী ছিলেন। তিনি সমাজ পরিচালনার উপর একাধিক গবেষণামূলক বই রচনা করেছেন, তার সর্বমোট বইয়ের সংখ্যা ৬টি।
তিনি ২০২৫ সালের ১১ মে ঢাকার সেক্টর-১৪-এর নিজ বাসভবনে বার্ধক্যজনিত জটিলতার কারণে মৃত্যুবরণ করেন, মৃত্যুকালে তার বয়স হয়েছিল ৭৫ বছর। তাকে ঢাকায় আজিমপুর গোরস্থানে দাফন করা হয়েছে। ব্যক্তিগত জীবনে তিনি দুই সন্তানের জনক ছিলেন। উপাচার্যের মৃত্যুতে তৎকালীন উপাচার্য নকীব মোহাম্মদ নসরুল্লাহ, উপ-উপাচার্য অধ্যাপক ড. এম এয়াকুব আলী ও কোষাধ্যক্ষ অধ্যাপক ড. মোহাম্মদ জাহাঙ্গীর আলম গভির শোক প্রকাশ করেন।
রোম পুরস্কার

রোম পুরস্কার, হল ইতালির রোমে অবস্থিত রোমের আমেরিকান একাডেমি কর্তৃক প্রদান করা হয়। প্রতি বছর প্রায় ত্রিশজন পণ্ডিত এবং শিল্পীকে একাডেমিতে একটি স্টাডি ফেলোশিপ পাওয়ার জন্য নির্বাচিত করা হয়। ১৯৪২ থেকে ১৯৪৯ সাল পর্যন্ত দ্বিতীয় বিশ্বযুদ্ধের সময় বিরতি দিয়ে ১৯২১ সাল থেকে বার্ষিক পুরস্কার দেওয়া হচ্ছে। 
সভ্য ও বাসিন্দা, বসবাসের বছর অনুসারে তালিকাভুক্ত:
আনোয়ার হোসেন (অধ্যাপক)

আনোয়ার হোসেন একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউটে (আইবিএ) দীর্ঘকাল অধ্যাপনা করেছেন। তিনি সাউথইস্ট ইউনিভার্সিটির সাবেক উপাচার্য। বর্তমানে তিনি নর্দান ইউনিভার্সিটি বাংলাদেশের উপাচার্য হিসেবে দায়িত্ব পালন করছেন।
আনোয়ার হোসেন ঢাকা বিশ্ববিদ্যালয়ের সমাজ বিজ্ঞান বিভাগ থেকে ১৯৬৭ সালে স্নাতক ও ১৯৬৮ সালে স্নাতকোত্তর পাশ করেন। ১৯৭১ সালে তিনি আমেরিকার ইন্ডিয়ানা বিশ্ববিদ্যালয়ের স্কুল অব বিজনেস থেকে এমবিএ ডিগ্রি লাভ করেন। তিনি ১৯৮৩ সালে সার্বিয়ার বেলগ্রেড বিশ্ববিদ্যালয় থেকে ডক্টর ইন ইকোনমিক সাইন্স ডিগ্রি অর্জন করেন।
হোসেন ১৯৭২ সালে ঢাকা বিশ্ববিদ্যালয়ের ব্যবসায় প্রশাসন ইনস্টিটিউটে (আইবিএ) সহকারী অধ্যাপক হিসেবে যোগ দেন। ১৯৯১ সালে তিনি অধ্যাপক হন।
কর্মজীবনে তিনি ঢাকা বিশ্ববিদ্যালয়ের সূর্য সেন হলের প্রাধ্যক্ষ, আইবিএ-এর পরিচালক, বাংলাদেশ উন্মুক্ত বিশ্ববিদ্যালয়ের কোষাধ্যক্ষ, আমেরিকান ইন্টারন্যাশনাল ইউনিভার্সিটি-বাংলাদেশের উপ-উপাচার্য, প্রেসিডেন্সি বিশ্ববিদ্যালয়, বাংলাদেশের ভারপ্রাপ্ত উপাচার্য এবং সাউথইস্ট ইউনিভার্সিটির উপাচার্যসহ বিভিন্ন গুরুত্বপূর্ণ দায়িত্ব পালন করেন।
আনোয়ার হোসেন ২০১৬ সালে নর্দান ইউনিভার্সিটি বাংলাদেশের ভারপ্রাপ্ত উপাচার্য হিসেবে যোগ দেন এবং ২০১৭ সালে প্রথম মেয়াদে বিশ্ববিদ্যালয়টির উপাচার্যের দায়িত্বভার গ্রহণ করেন। ২০২১ সালে তিনি দ্বিতীয় মেয়াদে পরবর্তী চার বছরের জন্য নর্দান ইউনিভার্সিটি বাংলাদেশের উপাচার্য হিসেবে নিয়োগ লাভ করেন।
জাতীয় ও আন্তর্জাতিক জার্নালে তার প্রায় অর্ধশত গবেষণা প্রবন্ধ প্রকাশিত হয়েছে।
২০২২ অনূর্ধ্ব-১৯ ক্রিকেট বিশ্বকাপ দলীয় সদস্য

২০২২ আইসিসি অনূর্ধ্ব-১৯ ক্রিকেট বিশ্বকাপ ২০২২ সালের জানুয়ারি ও ফেব্রুয়ারি মাসে ওয়েস্ট ইন্ডিজ অঞ্চলে অনুষ্ঠিত হয়। দক্ষিণ আফ্রিকা প্রথম দল হিসেবে তাদের দলীয় সদস্যসমূহের নাম ঘোষণা করে। টুর্নামেন্টের জন্য নিম্নলিখিত দল ঘোষণা করা হয়।
অস্ট্রেলিয়ার দল ২০২১ সালের ১৪ ডিসেম্বর ঘোষিত হয়।
অব্রে স্টকডেল, জোয়েল ডেভিস, লিয়াম ডডরেল, লিয়াম ব্ল্যাকফোর্ড ও স্যাম রাহেলিকে রিজার্ভ খেলোয়াড় হিসেবে দলে রাখা হয়।
আফগানিস্তানের দল ২০২১ সালের ৪ ডিসেম্বর ঘোষিত হয়।
আয়ারল্যান্ডের দল ২০২১ সালের ১৫ ডিসেম্বর ঘোষিত হয়।
এওয়ান উইলসন, রবি মিলার ও রায়ান হান্টারকে রিজার্ভ খেলোয়াড় হিসেবে দলে রাখা হয়।
ইংল্যান্ডের দল ২০২১ সালের ২২ ডিসেম্বর ঘোষিত হয়। পিঠের চোটের কারণে সনি বেকার ইংল্যান্ডের দল থেকে ছিটকে গেলে বেনজামিন ক্লিফকে রিজার্ভ তালিকা থেকে মূল দলে নেয়া হয়।
জশ বেকারকে রিজার্ভ খেলোয়াড় হিসেবে দলে রাখা হয়।
উগান্ডার দল ২০২১ সালের ৭ ডিসেম্বর ঘোষিত হয়।
জাফর ওচায়া, মুহাম্মদ আসিমোয়ে আব্দুল্লাহ ও রাইমা মুসাকে রিজার্ভ খেলোয়াড় হিসেবে দলে রাখা হয়।
ওয়েস্ট ইন্ডিজের দল ২০২১ সালের ৩ ডিসেম্বর ঘোষিত হয়।
অ্যান্ডারসন আমুরদান, অ্যান্ডেল গর্ডন ও বসন্ত সিংকে রিজার্ভ খেলোয়াড় হিসেবে দলে রাখা হয়।
কানাডার দল ২০২১ সালের ৮ ডিসেম্বর ঘোষিত হয়।
আয়ুশ সিং, এরান মালিদুওয়াপাথিরানা, রমনবীর ধালিওয়াল ও যশ মোন্দকরকে রিজার্ভ খেলোয়াড় হিসেবে দলে রাখা হয়।
জিম্বাবুয়ের দল ২০২১ সালের ২৮ ডিসেম্বর ঘোষিত হয়।
আইশা চিবান্দা, ডেকলান রাগ, তাদিওয়ানাশে মোয়ালে, তানাকা জ্‌ভাইতা ও লুইয়ান্দা ম্‌তোম্বাকে রিজার্ভ খেলোয়াড় হিসেবে দলে রাখা হয়।
দক্ষিণ আফ্রিকার দল ২০২১ সালের ১৭ নভেম্বর ঘোষিত হয়।
ক্যালেব সেলেকা, রোনান হেরমান ও হার্ডাস কুটজারকে রিজার্ভ খেলোয়াড় হিসেবে দলে রাখা হয়।
পাকিস্তানের দল ২০২১ সালের ২ ডিসেম্বর ঘোষিত হয়। ২০২২ সালের ৬ জানুয়ারি কোভিড-১৯-এ আক্রান্ত হওয়ায় আবদুল ওয়াহিদ বংগলজাই দল থেকে ছিটকে যান। তাঁর বদলি হিসেবে আব্বাস আলিকে দলে নেয়া হয়।
গাজি গৌরি ও মোহাম্মদ জিশানকে রিজার্ভ খেলোয়াড় হিসেবে রাখা হয়।
পাপুয়া নিউ গিনির দল ২০২১ সালের ২২ ডিসেম্বর ঘোষিত হয়।
আপি ইলা, গাতা মিকা ও ভেলে কারিকোকে রিজার্ভ খেলোয়াড় হিসেবে দলে রাখা হয়।
বাংলাদেশের দল ২০২১ সালের ৭ ডিসেম্বর ঘোষিত হয়।
আহসান হাবীব ও জিশান আলমকে রিজার্ভ খেলোয়াড় এবং গোলাম কিবরিয়া, তৌহিদুল ইসলাম ফেরদৌস, মহিউদ্দিন তারেক ও সাকিব শাহরিয়ারকে স্ট্যান্ডবাই খেলোয়াড় হিসেবে দলে রাখা হয়।
ভারতের দল ২০২১ সালের ১৯ ডিসেম্বর ঘোষিত হয়।
অমৃত রাজ উপাধ্যায়, অংশ গোসাই, উদয় সহরণ, ঋষিত রেড্ডি ও পুষ্পেন্দ্র সিং রাঠোরকে রিজার্ভ খেলোয়াড় হিসেবে দলে রাখা হয়।
শ্রীলঙ্কার দল ২০২২ সালের ২ জানুয়ারি ঘোষিত হয়।
সংযুক্ত আরব আমিরাতের দল ২০২২ সালের ৪ জানুয়ারি ঘোষিত হয়।
অনন্ত ভার্গব, মুহাম্মদ জুহাইব, হামাদ মোহাম্মদ আরশাদ ও হাসান খালিদকে রিজার্ভ খেলোয়াড় হিসেবে দলে রাখা হয়।
স্কটল্যান্ডের দল ২০২১ সালের ২৩ ডিসেম্বর ঘোষিত হয়।
জ্যাক ল্যাম্বলি, ড্যান স্টিভেনস, ফ্রেডি হাডলস্টন, ম্যাক্স লেটন ও হারিস আলিকে রিজার্ভ খেলোয়াড় হিসেবে দলে রাখা হয়।
আলিম পরীক্ষা

আলিম পরীক্ষা হলো একটি সরকার-পরিচলিত পরীক্ষা যা বাংলাদেশ মাদ্রাসা বোর্ডের অধীনে নেওয়া হয়। এই পরীক্ষাকে বাংলাদেশ শিক্ষা বোর্ড কর্তৃক এইচএসসি পরীক্ষার সমমান দেওয়া হয়েছে। এই পরীক্ষায় অংশ নিতে হলে আলিম দ্বাদশ শ্রেণিতে বাংলাদেশ মাদ্রাসা শিক্ষা বোর্ড কর্তৃক অনুমোদিত কোনো মাদ্রাসা থেকে শিক্ষার্থীদেরকে টেস্ট পরীক্ষায় উত্তীর্ণ হতে হবে এবং বোর্ড কর্তৃক নির্ধারিত তারিখে মূল পরীক্ষায় শিক্ষার্থীদেরকে বসতে হয়। আলিম বা উচ্চমাধ্যমিক পর্যায়ে বিজ্ঞান বা কলা বিভাগকে বেছে নেওয়ার সুযোগ থাকে শিক্ষার্থীদের জন্য। উভয় বিভাগের শিক্ষার্থীদেরই কোরআন, হাদিস ও শরিয়া আইন পড়তে হয়। অন্যদিকে, কলা বিভাগের শিক্ষার্থীদের আরবি ও ফার্সি ভাষা এবং বিজ্ঞানের শিক্ষার্থীদের পদার্থবিজ্ঞান, রসায়ন ও জীববিজ্ঞানসহ অন্যান্য বিষয় পড়তে হয়।
গাব্রিয়েল বোরিচ

গাব্রিয়েল বোরিচ ( জন্ম: ১১ ফেব্রুয়ারি ১৯৮৬), চিলির একজন মধ্য-বামপন্থী রাজনীতিবিদ, চিলির নবনির্বাচিত রাষ্ট্রপতি, যিনি ১১ মার্চ ২০২২-এ দায়িত্ব গ্রহণ করবেন। 
তিনি তার দেশের সর্বকনিষ্ঠ শাসক এবং বিশ্বের দ্বিতীয় সর্বকনিষ্ঠ রাষ্ট্রপতি হবেন।
কম্পিউটার বিজ্ঞান ও প্রকৌশল

কম্পিউটার বিজ্ঞান ও প্রকৌশল (সিএসই) হল অনেক বিশ্ববিদ্যালয়ের একটি একাডেমিক প্রোগ্রাম যা কম্পিউটিংয়ের বৈজ্ঞানিক এবং প্রকৌশল দিকগুলিকে অন্তর্ভুক্ত করে। সিএসই একটি শব্দ যা প্রায়শই ইউরোপে ইঞ্জিনিয়ারিং ইনফরমেটিক্স একাডেমিক প্রোগ্রামের নাম অনুবাদ করতে ব্যবহৃত হয়। এটি স্নাতক এবং স্নাতকোত্তর উভয় ক্ষেত্রেই প্রদান করা হয়।
একাডেমিক প্রোগ্রাম কলেজ ভেদে পরিবর্তিত হতে পারে। তবে সাধারণত যে কোর্সগুলো দেখা যায়, সেগুলো হল:
স্নাতক কোর্স:
স্নাতকোত্তর কোর্স:
স্নাতকোত্তর কোর্সে উপরোক্ত কোর্সে বা এগুলো সমন্বয়ে বা এর সাথে আরো কিছু অতিরিক্ত কোর্স থাকতে পারে।
সিএসই প্রোগ্রামে তাত্ত্বিক কম্পিউটার বিজ্ঞানের মূল বিষয়গুলিও অন্তর্ভুক্ত থাকে যেমন গণনার তত্ত্ব, সংখ্যাসূচক পদ্ধতি, মেশিন লার্নিং, প্রোগ্রামিং তত্ত্ব এবং কম্পিউটার প্যারাডাইম প্রভৃতি। আধুনিক একাডেমিক প্রোগ্রামগুলি ইমেজ প্রসেসিং, ডেটা সায়েন্স, রোবোটিক্স, বায়ো-অনুপ্রাণিত কম্পিউটিং, কম্পিউটেশনাল বায়োলজি, স্বায়ত্তশাসিত কম্পিউটিং এবং কৃত্রিম বুদ্ধিমত্তার মতো উদীয়মান কম্পিউটিং ক্ষেত্রগুলিকেও অন্তর্ভুক্ত করে৷ 
উপরের সিএসই ক্ষেত্রগুলির বেশিরভাগের জন্য প্রাথমিক গাণিতিক জ্ঞানের প্রয়োজন হয়, তাই অধ্যয়নের প্রথম বছরে গাণিতিক কোর্সের প্রাধান্য থাকে, প্রাথমিকভাবে বিচ্ছিন্ন গণিত, গাণিতিক বিশ্লেষণ, রৈখিক বীজগণিত, সম্ভাব্যতা, এবং পরিসংখ্যান , সেইসাথে বৈদ্যুতিক এবং ইলেকট্রনিক ইঞ্জিনিয়ারিং, পদার্থবিদ্যার মৌলিক বিষয়গুলি, ক্ষেত্র তত্ত্ব, এবং ইলেক্ট্রোম্যাগনেটিজম প্রভৃতি। কম্পিউটার বিজ্ঞান প্রকৌশলী পড়ার জন্য এসমস্ত বিষয়ে ধারণার প্রয়োজন হয়।
ইন্দ্রজিৎ সিং গিল

লেফটেন্যান্ট জেনারেল ইন্দ্রজিৎ সিং গিল, (১৬ জানুয়ারি ১৯২২ – ৩০ মে ২০০১) ভারতীয় সেনাবাহিনীর একজন জেনারেল ছিলেন। তিনি বাংলাদেশের স্বাধীনতা যুদ্ধের সময় ভারতীয় সেনাবাহিনীর মিলিটারি অপারেশন্স (ডিএমও) ভারপ্রাপ্ত পরিচালক ছিলেন। ১৯৭৯ সালে পশ্চিমা সেনা কমান্ডার হিসেবে দায়িত্ব পালনের পর তিনি অবসর গ্রহণ করেন।
গিল ১৯২২ সালে ভারতীয় মেডিকেল সার্ভিসের লেফটেন্যান্ট কর্নেল গুরদিয়াল সিং গিল এবং তার স্কটিশ স্ত্রী রেনা লিস্টারের কাছে জন্মগ্রহণ করেন। ভারতে তার স্কুলে পড়াশোনা করার পর, তিনি এডিনবার্গ বিশ্ববিদ্যালয়ে প্রকৌশল অধ্যয়নরত ছিলেন যখন দ্বিতীয় বিশ্বযুদ্ধ শুরু হয়, এবং ১৯৪১ সালে তিনি ব্ল্যাক ওয়াচে তালিকাভুক্ত হওয়ার জন্য বাদ পড়েন।
তিনি ৫ এপ্রিল ১৯৪২ সালে দ্বিতীয় লেফটেন্যান্ট হিসাবে রয়্যাল ইঞ্জিনিয়ার্স কোরে কমিশন লাভ করেন। ১৯৪২ সালের ৫ অক্টোবর তিনি লেফটেন্যান্ট পদে উন্নীত হন।
ব্রিটিশ স্পেশাল অপারেশনস এক্সিকিউটিভ অপারেশন অ্যানিমেলসের অক্ষ শক্তিকে প্রতারিত করার জন্য পরিকল্পনা করে, যে গ্রিস ছিল সিসিলির পরিবর্তে মিত্র উভচর অবতরণের ও আক্রমণের লক্ষ্যবস্তু। গিল এই অপারেশনে কাজ করেছিলেন, যার জন্য তিনি লেফটেন্যান্ট (ভারপ্রাপ্ত ক্যাপ্টেন) হিসাবে ৩ ফেব্রুয়ারী ১৯৪৪ সালের লন্ডন গেজেটে মিলিটারি ক্রস পেয়েছিলেন। তার উদ্ধৃতি (যা পাবলিক করা হয়নি তখন), 
মধ্যপ্রাচ্যে সেবার জন্য ১৯৪৪ সালের ৬ এপ্রিল লন্ডন গেজেটে প্রেরণেও তাকে উল্লেখ করা হয়েছিল।
ভারতের স্বাধীনতার ঠিক আগে, গিল তার ব্রিটিশ কমিশন ত্যাগ করেন এবং ভারতীয় সেনাবাহিনীতে যোগ দেন। ৭ মে ১৯৪৭, তিনি ব্রিটিশ ইন্ডিয়ান আর্মি (৫ জুলাই ১৯৪৪ থেকে সিনিয়র) একজন লেফটেন্যান্ট হিসেবে এবং ৫ জানুয়ারি ১৯৪৩ থেকে সেকেন্ড লেফটেন্যান্ট হিসেবে কমিশন লাভ করেন। তিনি ৫ জানুয়ারি ১৯৪৯ সালে সদ্য পুনঃনিযুক্ত ভারতীয় সেনাবাহিনীতে ক্যাপ্টেন পদে উন্নীত হন।
গিল 1954 সালে ডিফেন্স সার্ভিসেস স্টাফ কলেজে ভর্তি হন। ১৯৫৫ সালে তিনি ১ম ব্যাটেলিয়ন নির্দেশে দ্য প্যারাসুট রেজিমেন্টে উন্নিত হোন। ৫ জানুয়ারি ১৯৫৬ সালে ব্রিগেড এবং ডিভিশন পর্যায়ের কমান্ডের পর, তিনি ডিরেক্টর মিলিটারি ট্রেনিং (ডিএমটি) নিযুক্ত হন। তিনি ১৯৭১ সালের ভারত-পাকিস্তান যুদ্ধের সময় অফিসিং ডিরেক্টর মিলিটারি অপারেশনস (ডিএমও) ছিলেন।
গিল ১৯৬৭ সালে মেজর জেনারেল হিসাবে উন্নিত হোন। তিনি ১৯৭১ সালের ভারত-পাকিস্তান যুদ্ধে সামরিক অপারেশনের কার্যকারী পরিচালক হিসাবে তার ভূমিকার জন্য পরম বিশেষ সেবা পদক ও ১৯৭২ সালে পদ্মভূষণে ভূষিত হোন। । 
যুদ্ধের পর ১ এপ্রিল ১৯৭৪ সালে তিনি লেফটেন্যান্ট জেনারেল হিসেবে পদোন্নতি পান তিনি পূর্ব থিয়েটারে একটি কোরের কমান্ড করেছিলেন। সেনা কমান্ডারে পদোন্নতির পর, তিনি জেনারেল অফিসার কমান্ডিং-ইন-চিফ ওয়েস্টার্ন কমান্ড হিসেবে দায়িত্ব পালন করেন এবং ১ জুন ১৯৭৯ সালে অবসর গ্রহণ করেন।
অবসর গ্রহণের পর, গিল চেন্নাইতে বসবাস করতে পছন্দ করেন, যেখানে তিনি তার পিতার দ্বারা প্রতিষ্ঠিত বিভিন্ন প্রতিষ্ঠানের ট্রাস্টি ছিলেন। তিনি ২০০১ সালের ৩০ মে মারা যান।
আ ন ম রইছ উদ্দিন

অধ্যাপক আ ন ম রইছ উদ্দিন (মৃত্যু ৭ মে ২০১৫) একজন বাংলাদেশী অধ্যাপক, ইসলামি বই লেখক ও গবেষক। তিনি ঢাকা বিশ্ববিদ্যালয়ের ইসলামিক স্টাডিজ বিভাগের একজন সুপরিচিত অধ্যাপক ছিলেন। তিনি ইসলামি আরবি বিশ্ববিদ্যালয়ের প্রথম উপাচার্য ছিলেন। ২০০৯ সালে তাকে ইসলামী বিশ্ববিদ্যালয়, বাংলাদেশের উপাচার্য হিসাবেও মনোনীত করা হয়েছিলো, কিন্তু শেষ পর্যন্ত নিয়োগপ্রাপ্ত হয়নি। তিনি বাংলাপিডিয়ার একজন সম্পাদক ছিলেন।
আ ন ম রইছ উদ্দিন ঢাকা বিশ্ববিদ্যালয়ের ইসলামিক স্টাডিজ বিভাগের একজন শিক্ষার্থী ছিলেন। পরবর্তী সময়ে তিনি এই বিভাগের প্রভাষক হিসাবে যোগদান করেন, এবং ক্রমান্বয়ে অধ্যাপকে পদোন্নতি হোন। ২০০৯ সালে তাকে ইসলামী বিশ্ববিদ্যালয়ের উপাচার্য ফয়েজ মুহাম্মাদ সিরাজুল ইসলামের পরবর্তী উপাচার্য হিসাবে মমোনীত করা হয়, তবে বিশ্ববিদ্যালয় প্রশাসনের বিরোধীতায় তাকে নিয়োগ দেওয়া হয়নি। বরং এম আলাউদ্দিনকে উপাচার্য মনোনীত করা হয়। ২০১৪ সালের ৩ এপ্রিল তাকে ইসলামি আরবি বিশ্ববিদ্যালয়ের উপাচার্যের নিয়োগ দেওয়া হয়, কিন্তু একই বছরের শেষের দিকে তিনি গুরুতর অসুস্থ হয়ে পড়েন। ৩১ ডিসেম্বর তিনি উপাচার্য থেকে পদত্যাগ করেন, এবং এই অসুস্থতায় মৃত্যুবরণ করেন। তিনি মাত্র ৮ মাস উপাচার্যের দায়িত্ব পালন করেছিলেন।
তিনি ব্যক্তিগতভাবে সুফিবাদের ভক্ত একজন ব্যক্তি ছিলেন। বাংলাদেশের বিভিন্ন সুফিবাদ প্রোগ্রামে অংশগ্রহণ করতেন।
রইছ বার্ধক্যজনিত কারণে ৭ মে ২০১৫ সালে মৃত্যুবরণ করেন।
আ ন ম রইছ উদ্দিন একজন প্রভাবশালী ইসলামি লেখক। তার লেখা "তানভিরুল কুর’আন" বইটি ইসলামী বিশ্ববিদ্যালয়ের ধর্মতত্ত্ব অনুষদে, জাতীয় বিশ্ববিদ্যালয় অধিভুক্ত কলেজসমূহ ও ইসলামি আরবি বিশ্ববিদ্যালয় অধিভুক্ত আলিয়া মাদ্রাসাসমূহের স্নাতক শ্রেণীর ইসলামের ইতিহাস বিভাগে পড়ানো হয়।
তার লিখিত উল্লেখযোগ্য বইসমূহ:
হান্টিংটন হেরাল্ড-প্রেস

দ্য হেরাল্ড-প্রেস যুক্তরাষ্ট্রের ইন্ডিয়ানা অংগরাজ্যের হান্টিংটন কাউন্টি থেকে প্রকাশিত একমাত্র দৈনিক সংবাদপত্র। ১৮৪৮ সালে প্রকাশিত সংবাদপত্রটি এখনো নিয়মিত প্রকাশিত হচ্ছে, প্রকাশনা শুরুর পর পত্রিকাটির বেশ কয়েকবার নাম ও মালিকানা পরিবর্তন হয়েছে।
সংবাদপত্রটি ১৮৪৮ সালে "ইন্ডিয়ানা হেরাল্ড" হিসাবে প্রতিষ্ঠিত হয়েছিল। ১৮৮৭ সালে এটির নাম পরিবর্তন করে "হান্টিংটন হেরাল্ড রাখা হয়" এবং ১৯৩০ সালে "হান্টিংটন প্রেসের" সাথে একীভূত হয়ে এটি হেরাল্ড-প্রেস নামধারণ করে। ১৯৬০-এর দশকের গোড়ার দিকে, পত্রিকাটি ব্যবসায়ী জেমস সি. কোয়াইল কিনেছিলেন, যার স্ত্রী কোরিন ছিলেন অপর গণমাধ্যম ব্যবসায়ী ইউজিন সি. পুলিয়ামের কন্যা। কোয়াইল পূর্বে পুলিয়ামের সেন্ট্রাল নিউজপেপারস, ইনকর্পোরেটেডের জন্য কাজ করেছিলেন।
১৯৮৮ সালে, জর্জ এইচ ডব্লিউ বুশ যখন মার্কিন যুক্তরাষ্ট্রের উপরাষ্ট্রপতি পদের জন্য জেমস এবং কোরিনের ছেলে ড্যান কোয়াইলকে তার পছন্দের প্রার্থী হিসেবে ঘোষণা দেন, তখন হেরাল্ড-প্রেস অফিসের উপরে থাকা ড্যান এবং মেরিলিন কোয়াইলের অ্যাপার্টমেন্ট থেকে একশত ফুটেরও কম দূরত্বে হান্টিংটন কোর্টহাউসের সামনে নাম ঘোষণা নিয়ে উদযাপন হয়েছিল।
জেমস কোয়াইল জন বার্চ সোসাইটির একজন সদস্য ছিলেন এবং একটি দৃঢ় পক্ষপাতমূলক সংবাদপত্র প্রকাশের কেন্দ্রীয় সংবাদপত্র নীতি অনুসরণ করতে থাকেন।
জেমস কোয়াইল ২০০০ সালের ৭ জুলাই মৃত্যুবরণ করেন এবং তার মৃত্যুর পর ২০০৭ পর্যন্ত পত্রিকাটি স্বদ্যোগে প্রকাশিত হয়। ২০০৭ সালের মে মাসে তার স্ত্রী কোরিন পত্রিকাটি প্যাক্সটন মিডিয়া গ্রুপের কাছে বিক্রি করেন।
উদ্দেশ্যবাদ

উদ্দেশ্যবাদ (, টেলোস, 'শেষ', 'লক্ষ্য', বা 'লক্ষ্য' এবং λόγος, লোগো, 'ব্যাখ্যা' বা 'কারণ' থেকে) বা চূড়ান্ততা এর জন্য কারণ বা ব্যাখ্যা কোনো কিছুকে তার শেষ, উদ্দেশ্য বা লক্ষ্যের কাজ হিসেবে, তার কারণের কাজের বিপরীতে।
উদ্দেশ্য যা মানুষের ব্যবহারের দ্বারা আরোপিত হয়, যেমন খাদ্য ধরে রাখার জন্য কাঁটাচামচের উদ্দেশ্য, তাকে বলা হয় বহিরাগত।
হাদীছের তত্ত্ব ও ইতিহাস

হাদীছের তত্ত্ব ও ইতিহাস হাদিসের ইতিহাস সংক্রান্ত একটি গুরুত্বপূর্ণ বই। তবে বইটিতে বাংলাদেশে ইসলামি শিক্ষার প্রভাব বিস্তার ও প্রসার। বাংলাদেশের আলিয়া ও কওমি মাদ্রাসার ইতিহাস এসব বিষয়ও সবিস্তারে বর্ণনা করা আছে। বইটি ইসলামী বিশ্ববিদ্যালয়ে, বাংলাদেশের আলিয়া মাদ্রাসা ও সরকারি কলেজসমূহের স্নাতক শ্রেণীতে পড়ানো হয়। এছাড়াও বইটি এদেশের ইসলামি গবেষণার ক্ষেত্রে প্রামাণ্য দলিল হিসাবে ব্যবহৃত হয়ে থাকে। বইটি লিখেছেন ফেনী আলিয়া মাদরাসার সাবেক অধ্যক্ষ, মিশকাত শরীফের বাংলা অনুবাদক মাওলানা নূর মুহাম্মদ আজমী।
নূর মুহাম্মদ আজমী ১৯৬৫ সালে বইটি লিখেন। ২০০৮ সালের মার্চ মাসে এমদাদিয়া পুস্তকালয় বইটির ২য় মুদ্রণ বের করে। বইটি লিখতে ঢাকা বিশ্ববিদ্যালয়, ঢাকা আলিয়া মাদ্রাসার শিক্ষাবিদগনের নিকট থেকে সাহায্য নেওয়া হয়েছে। বইটি লিখতে ৫৪টি বই থেকে তথ্যসূত্র নেওয়া হয়েছে।
বইটি মূলত ২টি খণ্ড একত্রিত করে প্রকাশ করা হয়েছে। বইয়ের ১ম খণ্ডে ৪টি অধ্যায় ও ২য় খণ্ডে ২টি অধ্যায় রয়েছে। দুই খণ্ডের এই বইতে উপমহাদেশের আলেমদের হাদিস চর্চা, হাদিসের মৌলিক বিষয়বস্তু, উপমহাদেশের হাদিসের শিক্ষা ব্যবস্থা। আলিয়া ও কওমি আলেমদের হাদিস নিয়ে গবেষণা ও কার্যক্রম প্রভৃতি বিষয়ও আলোচনা হয়েছে।
১ম খণ্ডের ৪টি অধ্যায়ের মধ্যে ১ম অধ্যায়ে হাদিসের সংজ্ঞা, হাদিসের প্রকারভেদ, হাদিসের সংখ্যা, সাহাবাদের সংখ্যা, বিশিষ্ট কিছু হাদিস বর্ণনাকারী সাহাবা সম্পর্কে আলোচনা করা হয়েছে। ২য় অধ্যায়ে শরিয়তে সুন্নাহের অবস্থান, সুন্নাহ সম্পর্কে ইমামগণের ধারণা, একজন রাসুলের দায়িত্ব প্রভৃতি বিষয় আলোচনা হয়েছে। ৩য় অধ্যায়ে সাহাবাদের হাদিস সংকলন, সাহাবাদের হাদিসের প্রচারণা চালানো, সাহাবাদের হাদিসের অনুসরণ এই সমস্ত বিষয় আলোচনা করা হয়েছে। ৪র্থ অধ্যায়ে জাল হাদিস ও জাল হাদিস চিনার উপায় বা জাল হাদিস থেকে পরিত্রাণ নিয়ে আলোচনা করা হয়েছে।
বইটির ২য় খণ্ডে ২টি অধ্যায় রয়েছে। প্রথম অধ্যায়ে ৭টি স্তরে রয়েছে, আর ২য় অধ্যায় মূলত উপসংহার মূলক বক্তব্য। প্রথম অধ্যায়ে উপমহাদেশে হাদিস চর্চা, হাদিসের আগমন, ও এই অঞ্চলের আলেমদের ইসলাম ও হাদিস চর্চা নিয়ে আলোচনা করা হয়েছে। বইটিতে মূলত ইসলামের ইতিহাস ব্যপকভাবে আলোচনা করা হয়েছে।
বইটি পড়ে অনেক গুণী ব্যক্তি বিভিন্ন প্রশংসামূলক মন্তব্য করেছেন, সেগুলোর মধ্যে দুইটি মন্তব্য দেখুন:
বইটি পড়ে মুহাম্মাদ শহিদুল্লাহ বলেছেন, 
বইটি পুরোপুরি পড়ে শামসুল হক ফরিদপুরী বলেছেন,
পরিত্রাণ তত্ত্ব

পরিত্রাণ তত্ত্ব (; , ) হলো পরিত্রাণের ধর্মীয় মতবাদের অধ্যয়ন। অনেক ধর্মে পরিত্রাণ তত্ত্ব বিশেষ তাৎপর্যপূর্ণ স্থান দখল করে আছে। ধর্মবিদ্যার কেতাবি ক্ষেত্রে, পরিত্রাণ তত্ত্বকে পণ্ডিতরা বিভিন্ন ধর্মের মূল বিষয়বস্তু হিসাবে বোঝায় এবং প্রায়শই তুলনামূলক প্রেক্ষাপটে অধ্যয়ন করা হয়; অর্থাৎ, পরিত্রাণ কী এবং এটি কীভাবে পাওয়া যায় সে সম্পর্কে বিভিন্ন ধারণার তুলনা করা।
ধর্মবিদ্যা

ধর্মবিদ্যা ("") হলো এমন কেতাবি ক্ষেত্র যা ধর্মীয় বিশ্বাস, আচরণ ও প্রতিষ্ঠানের গবেষণায় নিবেদিত, এবং ঐতিহাসিক ও পদ্ধতিগত সঙ্কর-সাংস্কৃতিক দৃষ্টিভঙ্গির উপর জোর দিয়ে ধর্মকে বর্ণনা, তুলনা ও ব্যাখ্যা করে।
ধর্মতত্ত্ব যখন ঐতিহ্যগত ধর্মীয় বিবরণ অনুসারে অতিক্রান্ততা বা অতিপ্রাকৃতকে বোঝার চেষ্টা করে, ধর্মবিদ্যা কোনো বিশেষ ধর্মীয় দৃষ্টিভঙ্গি থেকে স্বাধীন হয়ে আরও বৈজ্ঞানিক ও বস্তুনিষ্ঠ দৃষ্টিভঙ্গি নেয়। ধর্মবিদ্যা এইভাবে নৃতত্ত্ব, সমাজবিজ্ঞান, মনোবিজ্ঞান,  দর্শন এবং ইতিহাস সহ একাধিক কেতাবি শাখা এবং পদ্ধতির উপর প্রলুব্ধ করে।
ধর্মবিদ্যার উৎপত্তি ঊনবিংশ শতাব্দীর ইউরোপে, যখন বাইবেলের পাণ্ডিত্যপূর্ণ ও ঐতিহাসিক বিশ্লেষণের বিকাশ ঘটেছিল, কারণ হিন্দু ও বৌদ্ধ ধর্মগ্রন্থগুলি প্রথম ইউরোপীয় ভাষায় অনুবাদ করা হয়েছিল। প্রথম দিকের প্রভাবশালী পণ্ডিতদের মধ্যে রয়েছে ফ্রেডরিখ ম্যাক্স মুলার এবং কর্নেলিস পেট্রাস টাইলে। বর্তমানে, ধর্মবিদ্যা কেতাবি শৃঙ্খলা যা বিশ্বব্যাপী পণ্ডিতদের দ্বারা অনুশীলন করা হয়। এর গোড়ার দিকের বছরগুলিতে, এটি তুলনামূলক ধর্মতত্ত্ব বা ধর্মের বিজ্ঞান হিসেবে পরিচিত ছিল এবং, মার্কিন যুক্তরাষ্ট্রে, যারা আজকে এই ক্ষেত্রটিকে "ধর্মের ইতিহাস" নামেও চেনেন (সাধারণভাবে শিকাগো বিশ্ববিদ্যালয়ের এবং বিশেষ করে মিরসিয়া এলিয়েডে, ১৯৫০ এর দশকের শেষ থেকে ১৯৮০ এর দশকের শেষ পর্যন্ত প্রাপ্ত পদ্ধতিগত ঐতিহ্যের সাথে যুক্ত)।
ধর্মবিদ্যা পণ্ডিত ওয়াল্টার ক্যাপস শৃঙ্খলার উদ্দেশ্য বর্ণনা করেছেন "প্রশিক্ষণ ও অনুশীলন... নির্দেশনা এবং ধর্মের বিষয়ে অনুসন্ধান পরিচালনা করার জন্য"। একই সময়ে, ক্যাপস বলেছিলেন যে এর অন্য উদ্দেশ্য ছিল "ধর্মের বিষয়কে বোধগম্য করার জন্য নির্ধারিত পদ্ধতি ও অনুসন্ধানের কৌশলগুলি ব্যবহার করা।" ধর্মবিদ্যা পণ্ডিত রবার্ট এ সেগাল শৃঙ্খলাকে বিষয় হিসাবে চিহ্নিত করেছেন যা অনেক পদ্ধতির জন্য উন্মুক্ত, এবং এইভাবে এটি "শৃঙ্খলাগত মর্যাদার যোগ্য হওয়ার জন্য স্বতন্ত্র পদ্ধতি বা স্বতন্ত্র ব্যাখ্যার প্রয়োজন হয় না।"
এই ক্ষেত্রে কাজ করা বিভিন্ন পণ্ডিতদের বিভিন্ন স্বার্থ ও উদ্দেশ্য রয়েছে; যেমন কেউ কেউ ধর্মকে রক্ষা করতে চায়, যখন অন্যরা এটি ব্যাখ্যা করতে চায়, এবং অন্যরা ধর্মকে উদাহরণ হিসাবে ব্যবহার করতে চায় যার সাথে তাদের নিজস্ব তত্ত্ব প্রমাণ করা যায়। ধর্মবিদ্যার কিছু পণ্ডিত প্রাথমিকভাবে তারা যে ধর্মের সাথে সম্পর্কিত তা অধ্যয়ন করতে আগ্রহী। ধর্মের পণ্ডিতরা যুক্তি দিয়েছেন যে বিষয়ের অধ্যয়ন ব্যক্তিদের জন্য দরকারী কারণ এটি তাদের এমন জ্ঞান প্রদান করবে যা ক্রমবর্ধমান বিশ্বায়িত বিশ্বের মধ্যে আন্তঃ-ব্যক্তিগত ও পেশাগত প্রসঙ্গে প্রাসঙ্গিক। এটাও যুক্তি দেওয়া হয়েছে যে ধর্মবিদ্যা সাম্প্রদায়িক উত্তেজনা ও ধর্মীয় সহিংসতাকে উপলব্ধি করতে এবং বোঝার জন্য উপযোগী।
প্রয়াগরাজ জংশন রেলওয়ে স্টেশন

এলাহাবাদ জংশন (স্টেশন কোড: ALD), হাওড়া-দিল্লি মেন লাইন, এলাহাবাদ-মউ-গোরখপুর মেন লাইন এবং হাওড়া-এলাহাবাদ-মুম্বাই লাইনের একটি রেলওয়ে স্টেশন। এটি উত্তর মধ্য রেলওয়ে জোনের সদর দপ্তর। এটি ভারতের উত্তর প্রদেশ রাজ্যের এলাহাবাদে অবস্থিত। এটি এলাহাবাদ এবং আশেপাশের এলাকাকে পরিবেশন করে।
ইস্ট ইন্ডিয়ান রেলওয়ে কোম্পানি ঊনবিংশ শতাব্দীর মাঝামাঝি হাওড়া থেকে দিল্লি পর্যন্ত একটি রেললাইন তৈরির প্রচেষ্টা শুরু করে। এমনকি যখন মুঘলসরাই পর্যন্ত লাইন তৈরি করা হচ্ছিল এবং হাওড়ার কাছাকাছি লাইনগুলি চালু করা হয়েছিল, ১৮৫৯ সালে প্রথম ট্রেনটি এলাহাবাদ থেকে কানপুর পর্যন্ত চলেছিল। ১৮৬৪ সালে হাওড়া থেকে দিল্লি পর্যন্ত ট্রেনের মাধ্যমে প্রথমবারের মতো, এলাহাবাদে যমুনা পার হয়ে নৌকায় করে বগি আনা হয়েছিল। ১৮৬৫-৬৬ সালে ট্রেনের মাধ্যমে যমুনা জুড়ে পুরানো নৌনী সেতুর কাজ শেষ হওয়ার সাথে সাথে ট্রেন চলাচল শুরু হয়। 
১৯০২ সালে গঙ্গার ওপারে কার্জন সেতুর উদ্বোধন এলাহাবাদকে গঙ্গার উত্তরে বা তার বাইরের অঞ্চলগুলির সাথে যুক্ত করেছিল।
বারাণসী-এলাহাবাদ সিটি (রামবাগ) লাইনটি ১৮৯৯ এবং ১৯১৩ সালের মধ্যে বঙ্গ ও উত্তর পশ্চিম রেলওয়ে দ্বারা একটি মিটার-গেজ লাইন হিসাবে নির্মিত হয়েছিল। এটি ১৯৯৩-৯৪ সালে ব্রডগেজে রূপান্তরিত হয়েছিল।
চেওকি-সুবেদারগঞ্জ সেকশনটি ১৯৬৫-৬৬ সালে বিদ্যুতায়িত হয়েছিল। 
এলাহাবাদে ভারতীয় রেলওয়ের প্রকৌশল কর্মশালা রয়েছে। 
এলাহাবাদ ভারতীয় রেলওয়ের শীর্ষ শতাধিক বুকিং স্টেশনগুলির মধ্যে একটি। স্টেশনটির দুটি প্রবেশপথ রয়েছে দক্ষিণে সিটি সাইড এবং উত্তরে সিভিল লাইনস সাইড। 
এলাহাবাদে কুম্ভ মেলার জন্য তীর্থযাত্রীদের বিপুল পরিমাণে আগমনের জন্য রেলওয়ে বিশেষ ব্যবস্থা করে। 
এলাহাবাদ জংশন একটি 'এ' গ্রেড রেলওয়ে স্টেশন। এলাহাবাদ রেলওয়ে স্টেশনে ৩টি ডাবল-বেডের এসি রিটায়ারিং রুম, ৯ টি ডাবল-বেডড নন-এসি রিটায়ারিং রুম এবং একটি ২০-শয্যার ডরমিটরি রয়েছে এবং এতে ওয়াই-ফাই সুবিধা রয়েছে। উত্তর সেন্ট্রাল রেলওয়ে (এনসিআর) বিমানবন্দরের মতো বোর্ডিং সুবিধা চালু করেছে যাতে যাত্রীদের নতুন অত্যাধুনিক চেক-ইন কাউন্টার থেকে জংশনে সুবিধা পেতে বোর্ডিং পাস দেওয়া হবে।
প্রধান ট্রেনগুলি হল:-
বাইয়্যিনাত

বাইয়্যিনাত () পাকিস্তানের জামিয়া উলুমুল ইসলামিয়া থেকে উর্দু ভাষায় প্রচারিত একটি মাসিক ইসলামি ম্যাগাজিন। "আল বাইয়্যিনাত" নামে এর আরবি সংস্করণও প্রকাশিত হয়। এটি পাকিস্তানে দেওবন্দি চিন্তাধারার প্রচার করে। ১৯৬২ সালের নভেম্বর থেকে এর প্রকাশনা শুরু হয়। এটি প্রকাশের উদ্দেশ্য ছিল ইসলামের ভিত্তি রক্ষা এবং বর্তমান সময়ে প্রচলিত ধর্মবিরোধী মতবাদ ও ধারণাসমূহ শনাক্ত করে তা খণ্ডন করা। এতে মূল মাদ্রাসার উলামাদের গৌরব করার পাশাপাশি, একদিকে শিয়া এবং কাদিয়ানিদের বিরুদ্ধে এবং অন্যদিকে পাকিস্তানের মূলধারার প্রথা, শিক্ষা এবং রাজনীতির বিরুদ্ধে নিবন্ধ প্রকাশিত হয়।
ম্যাগাজিনটির প্রথম সম্পাদক আব্দুর রশিদ নোমানী। তিনি ১৯৬৩ সালের ডিসেম্বর পর্যন্ত দায়িত্ব পালন করেন। তারপর আমৃত্যু দায়িত্ব গ্রহণ করেন জামিয়া উলুমুল ইসলামিয়ার প্রতিষ্ঠাতা মুহাম্মদ ইউসুফ বিন্নুরী। তিনি এটি প্রকাশের জন্য শুবায়ে তাসনিফ নামে মাদ্রাসায় একটি বিভাগও প্রতিষ্ঠা করেন। প্রতি ইংরেজি মাসের ৭ তারিখ নতুন সংখ্যা বের হয়। প্রতিটি সংখ্যায় গড়ে ৫০ থেকে ৮০ পৃষ্ঠা থাকে। ব্যতিক্রম, মুহাম্মদ ইউসুফ বিন্নুরীর স্মরণসংখ্যা বের হয়েছিল প্রায় ৮০০ পৃষ্ঠায়। বিষয় অনুযায়ী নিবন্ধের ব্যপ্তি গড়ে ২ থেকে ১০ পৃষ্ঠা হয়।
প্রথমদিকে প্রচারিত কয়েকটি সংখ্যায় ধারাবাহিকভাবে "‘পারভেজ কাফির হে’" (পারভেজ একজন কাফের) শীর্ষক একটি বই প্রচার করা হয়। ম্যাগাজিনটির বিষয়বস্তুর মধ্যে রয়েছে ফিকহের নীতি অনুসারে নতুন আইনি সমস্যার সমাধান, "কুরআনের" ব্যাখ্যা, নবুয়তের ঐতিহ্য এবং হাদিসের উপর রচনার প্রচার। রয়েছে ধর্মতত্ত্ব, আধুনিক শিক্ষায় প্রশিক্ষিত ব্যক্তিদের ধর্মীয় নির্দেশনার জন্য বিভিন্ন থিম এবং বিষয়ের উপর প্রবন্ধ এবং সবশেষে প্রাচ্যবিদদের দ্বারা ইসলাম সম্পর্কে ছড়িয়ে পড়া বিভিন্ন ভ্রান্ত ধারণা ও ভুল বোঝাবুঝির বিশ্লেষণ ও সমালোচনা।
ইন্ডিয়ানাপোলিস বিজনেস জার্নাল

ইন্ডিয়ানাপোলিস বিজনেস জার্নাল () মার্কিন যুক্তরাষ্ট্রের ইন্ডিয়ানাপোলিস হতে প্রকাশিত একটি সাপ্তাহিক সংবাদপত্র যা ইন্ডিয়ানার কেন্দ্রীয় অঞ্চলের ব্যবসার উপর প্রতিবেদন করে। এটি আইবিজে মিডিয়ার শীর্ষস্থানীয় প্রকাশনা। ১৯৮০ সালে মার্ক ভিটার্ট এবং জন বুরখার্ট সংবাদপত্রটির সূচনা করেছিলেন।
পত্রিকাটির প্রতিষ্ঠার পর কয়েকবার মালিকানা হাতবদল হয়। ১৯৮৬ সালে আমেরিকান সিটি বিজনেস জার্নাল, ১৯৮৮ সালে এমসিপি, ও পরবর্তীতে ১৯৯০ সালে মিকি মাউরার ও বব স্কোলস এটির মালিক হয়েছেন।
এটির অর্থনৈতিক কলামিস্টদের মধ্যে মর্টন মার্কাস এবং মাইকেল জে. হিকসের মত লেখক রয়েছেন।
রাজকুমার ঠুকরাল

রাজকুমার ঠুকরাল, একজন ভারতীয় রাজনীতিবিদ এবং ভারতীয় জনতা পার্টির সদস্য। ঠুকরাল উধম সিং নগর জেলার রুদ্রপুর বিধানসভা কেন্দ্র থেকে উত্তরাখণ্ড বিধানসভার নির্বাচিত সদস্য।